text:
Pubricamus inoe in sardu su “Manifestu pro s'Europa Noa”,
unu documentu iscritu dae unu grupu de traballu de ALTERNATIVA (laboratoriu
politicu fundau dae Giulietto Chiesa) e apertu a su contributu de intelletuales
bennius de esperientzias politicas e parabulas professionales diferentes. Custu
Manifestu est istau presentau su 17 lampadas 2013 in Bruxelles a su Parlamentu
Europeu, durante unu atobiu internatzionale promoviu dae grupus politicus
diferentes, comente primu passu pro una Europa noa contras de s'Europa de sa
troika. A dies at a essere pubricau in sardu fintzas in: www.manifestonuovaeuropa.it.
S'iscenariu
Unu
club planetariu cund'unu sulidu totalitariu est destruende s'Europa de is
populus, sa vida nostra, sa democratzia nostra, sa libertade nostra.
Su
tempus benidore nostru est in perigulu.
A
pagu a pagu, chentza nos si nde rendere contu, nos ant cunsignau a is manus de una
oligarchia chentza patria e chentza anima, mantesa a paris solu dae su
dilliriu de onnipotentzia chi benit dae su possessu de su dinare infiniu chi
creat issa.
Is
chi nos han giutu a custu isperrumu sunt is tzeraccus de is “meres
universales”: is meres chi istant a su cabu
urtimu de is atziones de is bancas, fundus e corporations
internatzionales, pessones chi nissunu de nois connoschet, chi nemus ha votau
mai, ma chi si faent a mere de is vidas nostras. Issus, sustentaus dae
parlamentus elegidus cunforma a sa lè, ma pro sa veridade seperaus dae gente
prus in artu, ant cunsignau su podere politicu e economicu – chi unu tempus
fiat a manus de is Istadus – a istruturas chi no ant ligitimatzione democratica
peruna.
Custas
istruturas sunt is impalcaduras de unu ordine mundiale nou: sunt giai andaus
ainnantis a ddu fraigare. Est una ipotesi eversiva e autoritaria chi pagu gente in totu, giai ricca
chentza mesura, bolet ponnere asupra de gente meda giai impoverida. Est unu
disignu chi no est solu criminale, ma est totu tortu, essende chi est fundau
asupra de s'illusione de sa creschida infinida, e duncas est destinau a
produire cufusione e gherras, sicomente denegat ca est finida s'edade de s'abbundantzia.
Custu
club planetariu totalitariu, sicomente ischit chi sa protesta e sa rebellione
populare sunt creschende, s'est apparitzende a dda ismurrare. Ischit cantu est
precariu s'ingannu chi at imperau pro usurpare su podere; ischit chi cussas chi
tzerriat lès economicas e monetarias sunt una tramperia globale; ischit chi su
dinare virtuale chi impreat pro nos dominare, est destinau a finire in chisina
e cinisu.
Pro
custa resone, is oligarcas sunt chirchende de faere urruere su chi abbarrat
de is istitutziones democraticas, tzacant lès noas e mudificas
costitutzionales usurpadoras, e in su mentres s'apparitzant a allonghiare is
manus asupra de is richesas materiales e immateriales galu isgaitzas:
territorius, abba, cosa de papare, istabilimentus, risparmius, istoria,
monumentus, museus, parcus naturales, “risorsas umanas”.
S'ant
a comporare totu a istracu baratu, privatizende, si podent, puru s'aera chi
suspiramus, gratzias a su muntone mannu de dinare virtuale, mudau in depidu,
chi sunt criende dae su nudda a totu andare.
Nois
bolimus chi ind'una Costitutzione Europea noa e bera bi siat iscritu mannu e
craru chi is populus tenent deretu de si
ponnere contras chie si siat chi chirchet de bortulare
s'ordine costitutzionale. In cada natzione e in s'Unione.
Si
no ddus frimamus, a sa fine ant abbarrare popolatziones intregas – duncas nois – lassadas a sa miseria, a s'ignorantzia
e a sa ischiavidade, chentza benes e chentza
deretus, e duncas chentza unu tempus ainnantis insoro.
Apustis
de sa tragedia de is gregus est sighende su collassu de is portughesus, de is
cipriotas, de is italianus. Ma sa lista de is chi ispetant s'allonghiat a sa
Francia, a su Belgiu, a sa matessi Germania, chi abbarrat a istentargia solu
gratzias a is capitales chi si fuint dae is zonas abbarradas prus mortas che
bivas pro mores de un'austeridade bestiale, chi cunfiscat chentza criteriu.
Custu
est su retratu de su chi est abbarrau de su progetu europeu de paghe,
integratzione, unidade e beneistare.
Cussu
progetu est istau dae prima frimau e apustis tortigiau fintas a no ddu podere
prus connoschere. Fiat s'idea de fravicare una
identidade noa, supranatzionale e europea, chentza ricurrere a sa conchista, a
sa violentzia e a sa gherra, ma cun sa partecipatzione cun is matessi deretus e
doveres de totu is sotzius, mannus e minores. Fiat sa naschida de unu
protagonista nou de paghe, cooperatzione e segurantzia, capatzu de
s'incarrigare una tarea in manera autonoma e no a moda de tzeracu de sa
politica e de is interessus de ateras potentzias.
Unu
obietivu che a custu podiat otennere, assora, solu si si poniat s'Europa
cantepare a s'Unione Sovietica e a is Istadus Unius. Non pro cumpetere cun
issus, ma pro faere a pare in d'unu raportu geopoliticu.
Custu
disignu est istau iscantzellau. In su mentres chi si gherrat pro cumandare
asupra de is aterus, s'Europa est istada pinnigada dae s'egemonia politica,
militare, economica e culturale de is Istadus Unius.
Su
dominiu de su dollaru comente moneda-potentzia, dae prima at permitidu a issus
de binchere deabberu s'Europa e de la prendere a sa dutrina militare de sa
NATO. Apustis, una borta chi est istada binta pro sempere s'Unione Sovietica e
custa est urruta a sciarrocu, custu dominiu dd'a permitiu de imponnere puru a su restu de su mundu siat su
capitalismu finantziariu e speculativu dedicau a su “servitziu moneteri” de
Wall Street e de sa City de Londra, siat sa mudantzia
de sa NATO dae alleantzia de difesa a alleantzia de afracada,
aprontada pro atziones in is “triatus de gherra” a tesu dae is cunfines de
s'Alleantzia. Is medius imperaus dae su 1990 a su tempus chi benit ifatu in
Europa non sunt istaus efetus a banda de isseberus
“faddius” chi ant produiu sa crisi sociale e
economica de is populus europeus. Issus, intamas,
fiant is pilastrus de cussu progetu, chi est su de s'apartheid globale de sa
Troika. A s'Europa est istada imposta sa
globalizatzione, e is leaders europeus l'an atzetada a branculimbesse e si nde
sunt apoderaus.
Is regulas
USA sunt istadas esportadas paris cun sa deregulation, is
privatizatziones, s'atacu a s'Istadu, su de ponnere a Deus is mercaus, su
mudamentu de is tratantzias umanas e finamentas de sa politica in mertze. Su
podere politicu s'ind est moviu a is manus de sa finantzia internatzionalizada.
Et
fintzas su de allargare tropu in presses s'Unione Europea a 28 istadus, cumpresus agiumai totus is chi fiant satelites de
su Patu de Varsavia e fintzas puru de is tres repubricas ex sovieticas
balticas, est istau pretzediu difatis totinduna dae s'intrada insoro in sa NATO.
Aici s'est garantiu chi is Istadus Unius apan cuntrollau, in manera dereta o
non dereta, is protzedimentus de integratzione europea chi sunt sighius
apustis. S'est chirchau e si chircat, totu currende, de tzacare a intru de
s'intessidura sotziale e economica europea, e a intro de sa matessi cultura
sua, pseudo-valores e istereotipus de una american way of life falsa.
Su
fatu chi est creschende sempere de prus su controllu e de sa cuncentratzione
in s'industra de sa comunicatzione e de s'informatzione pro unu muntone de
gente, chi arribat a su puntu de su creschimentu ispantosu e ispainau uvesisiat
de is social networks (chi, comente ischint totus, sunt asuta de su
controllu politico deretu de is Istadus Unius), a produiu una mudantzia
autentica de is populus europeus, cun totu chi is currentes prus fundudas de
s'istoria europea an dau a bidere pro chine si fiat iscretiu abilidades de
difesa contras de s'infrusada ideologica finantziaria e culturale.
S'iscopiu
de sa crisi, chi
s'est averiguau propiu in su tzentru de su podere imperiale (et duncas signu
chi b'at una maladia mala meda aintro de issu, chi s'est cumbinada cun sa
mancantzia semper prus manna de is risorsas iscaitzas e cun s'aprontada de
aterus gigantes chi no istant prus a su sestu de is “meres universales”) at
isvelau cantu fiat de pagu aguantu su progetu insoro.
S'imponnet
in manera pratica, cun apretu, su bisongiu de ddus firmare. Prima de totu po ite ca issus sunt
is chi produint sa povertade e sa gherra. Milliones de europeus, comomai de cada
classe sotziale, foras de is pagus pagaus pro faere sa parte de is tzeracus e
de is canes de istergiu (et in mesu de custus, bi sunt is cuntrollores prus in
bista de s'informatzione-comunicatzione) sunt in chirca de una alternativa a sa
cunditzione sotziale insoro, chi est semper prus mala a dda sustennere.
Sunt
creschende is pensamentus e is dudas, sa memula de unu perigulu chi est po
arribbare.
Est
giai de totus su pensamentu chi sa generatzione chi benit at a essere sa prima
– dae sa segunda gherra mundiale fintzas a oe – chi at a bivere peius de is
babus. E prusaprestu est galu meda su caminu de faere, pro unu muntone de
gente, primas de arribare a cumprendere chi non si sunt gioghende solu su
livellu de vida insoro. Est in giogu difatis sa matessi vida insoro e sa de is
figius insoro. Sa chi est in giogu est sa matessi sorte de su genere umanu, ca
su “chelu” de su podere bolet isterrere a craru s'isdorrobatoriu a dannu de is
sete milliardus de pessones chi apopulant su praneta. E non dd'at a podere prus
faere chentza tennere castigu, comente at fatu in is ultimus tres seculus, ca
incue sunt naschende – antzis sunt giai naschius – protagonistas capatzus de si
difendere e de si furriare contras.
Po
deghinas de milliones de europeus arribat duncas sa tarea de rebusare unu
presumiu ordine mundiale nou chi si presentat a is beras comente unu
feudalesimu nou, inue una parte tropu minore de su genere umanu at a
tennere su deretu de vida e de morte asupra de totus e inue a is populus at
abarrare comente bia sola in bessida su istare suta de su cumandu angenu.
Sa
democratzia liberale est giai istada ferta chentza remediu e fiat, paris cun is
deretus umanus, s'unicu valore, diferente dae su podere e su dinare, abarrau
comente baluardu de sa presumida “tzivilidade otzidentale”.
Est
benniu su tempus de firmare is martinicas chi ant pigau possessu de sa cabina
de s'aeroplanu-mundu. E de bogare dae cussas manus, prima de totu, is tastus de
sa gherra. Mancunu sordau europeu at a debere prus pigare parte a perunu conflitu
aforas de is cunfines de s'Unione, prus pagu puru cando si pongat sa maschera
de una missione umanitaria e de paghe. Est pretzisu de cumentzare a definire
is printzipius e is valores chi siant addatus a sa transitzione dae una
organizatzione politica, economica e sotziale chi non si podet sustennere – e
destinada a morrere in mesu de malas tremiduras – a una sotziedade sustenibile,
in paghe cun sa Natura, cun s'ecosistema. Una tzivilidade de sa cunviventzia,
chi portet a su progressu “cun su passu de s'Omine”, duncas democratica. Custas
sunt is cunditziones pro nos si podere sarvare.
Printzipius
generales pro unu Renaschimentu europeu.
S'Europa
Noa chi bolimus depet essere liberada dae is impedimentus ideologicus
neo-conservadores, mascheraus medas bias comente limbas e proceduras
burocraticas chi non si faent cumprendere dae s'imprus, e chi baticollant is
populus in su mentras chi creschent is divisiones de un Istadu a s'ateru. Unu
de custus impedimentus est diventau sa moneda cumuna aici coment'est oe.
S'euro,
moneda privada, imprentada de bancas privadas pro is bancas privadas, est unu
problema pro totus, siat pro is “fortes” siat pro is “debiles”.
Si
imponet duncas unu sistema moneteri comunu nou, cuncordau, chi aprontet
una autonomia prus manna pro sa politica finantziaria de is Istadus mermus e
chi torret a is parlamentus natzionales is detzisiones fundamentales de sa
chistione. Solu istende a custas bases noas, s'at a podere torrare a
chistionare de tramudare in manera graduale, democratica e cumpartetzipada sa
soberania a unu parlamentu europeu chi siat abberu rapresentativu e dotau de
poderes chi tengant effetu.
S'Europa
Noa chi bolimus non podet atzetare is livellus de oe de disparidade economica e
sotziale intra is populus europeus e aintro de cada Istadu. Bisongiat chi
s'Europa decraret “illegale” sa povertade. Bisongiat chi su pensamentu
primu e printzipale de is guvernus europeus e de su guvernu europeu benidore
siat de assegurare s'ocupatzione prena e sa dignidade de una paga giusta.
Bisongiat,
est a ischire, a lassare istare luego cada politica de austeridade e faere
in manera chi si torret chentza cufusione a un'Europa sotziale. Custu
rechedet e presuponet de rebusare is Trataus Europeus chi bi sunt oe e de
ponnere in caminu una fase costituente noa.
S'Europa
Noa si depet fundare asupra de su reconnoschimentu prenu (cun totu is
cunseguentzias chi nde dipendent) chi si chistionet de una unione de
“diferentes”. No est solu pro mores
de istoria, limba, traditziones, ordinamentus giuridicus, organizatzione
politica, ma fintzas e mescamente pro mores de is livellus de vida, de
organizatzione sotziale, de efitzentzia. Custu bolet narrere chi, mancari si
depant aprontare normas comunas, bonas pro totus e dae totus atzetadas, si
aparitzent mecanicas de cumpensatzione pro faere torrare s'echilibriu e
minimare is diferentzias in tempus segurus.
Una
Europa Noa non podet che essere una Europa solidale.
Una
Europa Noa depet essere democratica. Non podet essere democratica si no at a
essere capatza de dare valore a is diversidades chi dda distinghent. No at a
podere dare valore a custas diversidades si sa federatzione at a pigare formas
tzentralistas chirdinas.
Una
Europa Noa non podet essere democratica e solidale
aintro e praticare aforas is regulas de sa globalizatzione imperiale.
Una
Europa Noa non podet essere democratica e solidale, aintro e aforas, si no refudat
sa gherra e is formas de impositzione e abusus contras is partners de acurtzu e
de atesu. Is printzipius europeus podent e depent essere difendius e
ispainaus, ma non podent e nen depent essere imponnius dae foras.
Propostas craras (de cumbata) pro su
cambiamentu
Nos
abigiamus ca calincuna de custas propostas agatat galu pagus iscumbatus in sa
voluntade de is guvernus, e fintzas in sa cussentzia de is popolatziones. Non
ca non siant bonas e giustas, ma ca est istada detzididora sa fortza
trassera de chie tenet in manus su podere.
Nois
semus cumbintus, mancumale, chi a furriu de issas si potzat pesare unu
movimentu de opinione e de alleantzias politicas, sotziales, produtivas chi
las mudet in propostas chi si potzant atuare in cantu cumpartidas largamente.
De issas difatis b'at bisongiu pro cada progetu de una Europa noa et, chentza
de issas, no at a essere possibile de faere fronte a sa transitzione in
diretzione de una sotziedade noa. Ma issas s'ant a podere cumprendere, aintro
de pagu tempus, pro mores ca sa crisi sistemica est andende prus in presses in
USA, Europa, Giappone e ca b'at is primus signus chi sa Cina andat prus abellu
de prima.
B'at
duncas bisongiu de pigare in presses is medius pro cambiare caminu.
Cadaunu de issus est unu istrumentu de non faere de mancu pro incaminare una
transitzione netzessaria.
Pro minimare
su depidu, siat pubricu siat privadu, b'at bisongiu – est a ddu narrere
chentza refrenu – de cambiare de su totu is regulas finantziarias. S'austerity
non solu no leat a minimare su depidu, ma ddu peiorat in su mentres chi creat
recessione e minimat s'ocupatzione. Is interventus pubricus depent imponnere
cuntrollus supra is movimentus de capitale. Tassus de interessu bassus
depent faere minimare s'ispesa pro interessus, faende aici reduire is deficit
pubricus. Si podet segare su valore reale de su depidu solu tramudende
risorsas dae is credidores a is depidores, chentza imponnere de segare galu
dae s'ispesa pubrica, nen chirchende intradas fiscales prus mannas chi finint
pro ferrere solu chie ddas pagat giai e non chie ddas fuit, comente is
corporations mannas internatzionales.
S'alternativa
est sa de sacrificare sa vida de chentinas de milliones de pessones o sa de
sacrificare unu pagu is ispeculadores e is chi vivent de rendida.
Ddu
repetimus: custu importat chi si denuntzient is trataus de Maastricht e de
Lisbona, chi costituint is bases de s'infrusada
finantziaria contras de is populus europeus.
Si
depet protzedere a sa natzionalizatzione de totus is bancas tzentrales de is
Istadus mermus e a su matessi tempus a unu cambiamentu cumpretu de su ruolu
e de s'istrutura de sa Banca Tzentrale Europea. Is Istadus de sa zona euro
(et cussus chi ant a addirire a issa in casu
chi abarret galu istentargia), depent essere
is meres unicus de sa Banca Tzentrale Europea de su tempus benidore.
Custu
mediu s'at a depere acumpangiare a sa natzionalizatzione de totus is bancas
natzionales mannas, tramudende parte de is funtziones insoro a su sistema
de su creditu cooperativu e populare a sigunda de is diferentes formas
istoricas chi custu at tentu in su tempus colau in is Istadus diferentes, o
faendeddu intrare inue, pro mores de resones istoricas, no dd'aiant galu
creadu. Sa'andala de sighire est custa pro torrare a is guvernus e is
“ministerius de su Tesoru” insoro su controllu de is Bancas Tzentrales
Natzionales e de sa Banca Tzentrale Europea, comente a narrere sa soberania de
sa moneda.
In mesu
de is primas chistiones de bogare a craru, in fatze a is opiniones pubricas
europeas, b'at sa cunditzione de su depidu, chi est a dda decrarare – ca est
ladinu – comente cosa impossibile de pagare pro resones istruturales. Custu est
a lu faere pro mesu de unu audit chi at a depere fornire, in pagu
tempus, unu cuadru atendibile e controllau de su depidu amuntonau, europeu, de
comente est cumpostu, de is depidus suberanus de cada Istadu, siat chi siat
mermu de sa zona euro siat chi nde siat aforas, identifichende siat s'istrutura
de is depidus siat s'identidade de is credidores mannus internatzionales.
Is
depidus suberanus ant a depere mudare sempere prus in s'amortamentu e essere
torra assuspius pro mesu de una pagamenta supra is transatziones finantziarias
de cale si siat natura, chi non siat prus minore de su 0,1% de
s'assumadura. Una Tobin Tax berdadera, e is balangius suus depent essere
inditziaus issus puru a s'isvilupu de is impresas, a su sanamentu sotziale e
ambientale, a su finantziamentu de s'iscola e de s'iscientzia. Si proponet de
istituire unu fundu europeu spetziale a tassu agevolau pro su creditu a is
Impresas Minores e Medias.
Is
collocatziones noas de is emissiones de obrigatziones suberanas de
s'eurozona ant a essere sighidas deretamente dae su Tesoru de is Istadus
interessaus, chentza peruna mediatzione privada de is bancas, e riservadas
pro is tzitadinus de s'Istadu emitente e is tizitadinus europeus chi sunt
residentes igue.
Is
emissiones sunt de essere vinculadas prima de totu a destinatziones sotziales,
a s'educatzione e a sa chirca iscientifica, a sa salude pubrica, a s'amparu e
sa bonifica de s'ambiente, a is energias rennoabiles, a sa valorizatzione de is
terrinus e de is produtziones agriculas.
Is
obrigatziones suberanas noas de s'eurozona ant a essere nominativas, e no ant a
essere de negotziare, nen de podere bendere, ma de podere tramudare solu pro
bia de eredade, cun iscadentzia minima de 5 annus e non prus longa de 10 annus,
a unu tassu de referentzia chi non siat a prus de su dopiu de su chi pratichet
sa Banca Tzentrale Europea reformada.
Non
s'at a podere faere de mancu de medius graes de reforma de sa finantzia europea
e internatzionale (s'Europa s'at a depere movere a livellu mondiale comente
protagonista suberanu). A intra de custas, b'at bisongiu de su separongiu de is
bancas de afares dae is bancas de depositus e risparmiu. Is Borsas ant a
essere su campu de atzione solu de is bancas de afares e de investidores
istitutzionales de diferente genia. Est proibiu de intrare in is Borsas a
is bancas de depositu e risparmiu. Est proibiu de intrare in is Borsas a is
fundus ispeculativus, cale si siat su lumene insoro.
Si
depet torrare comente a innantis, cun lè aposita, su cuntzetu de sa funtzione
soziale de su creditu, cosa chi est unu printzipiu giuridicu e politicu.
Is
impresas internatzionales de rating sunt de disterrare dae s'Europa: s'ata a impedumare aici de ghiare
s'ispeculatzione a livellu internatzionale. Ant a depere essere postas foras
de sa lè e pessighidas totus is atividades off shore: in cussa
manera at a essere fertu su ritziclagiu e cada malufaere finantziariu. Is
paradisus fiscales, giai s'ischit, non servint solu pro fughire is impostas, ma
servint a sa criminalidade organizada. Is bancas e is Borsas chi diant sighire
custas cundutas (chi oe sunt sa pratica comuna de totu sa finantza mundiale),
ant a essere «suspendidas» ora pro ora comente si faet normalmente cando b'at
unu malu manigiu ind'un'asta pro unu iscopu ispeculativu. Is istrumentus
finantziarius ispeculativus Over The Counter (comente a narrere aforas
de su controllu istitutzionale) ant a depere essere postus foras de sa lè.
Est
proibiu de dare agiudus pubricus a is bancas privadas. Su printzipiu de su
“”troppu mannu pro fallire” depet essere decrarau illegale. Sa privatizatzione
de is profetus e sa sotzializatzione de is perdidas est su cumandamentu de su
sistema bancariu e sa cundenna dei is populus a essere isdorrobaus.
Totu
custu (e galu meda ateras cosas) depet partire dae s'isterrida de una politica
europea pro sa redistributzione de is redditus, pro su mediu de unu sistema
fiscale giustu e cundivisu.
Custu
cumportat s'abrogatzione de su fiscal compact, chi est sa punta
prus arta de s'ingiustitzia e de sa fura de soberania. Ischimus ca custa
prospetiva at a atobiare resistentzias accanidas e reatziones discumpostas. Sa
Banca Tzentrale Europea ripitet a cada passu chi no s'agatat unu “pranu B” e ca
s'at a sighire cun s'euro aici comente est. Si is cosas ant a protzedere in
custa diretzione, at a bisongiare de costruere trintzeras pro si difendere, in
sa forma de alleantzias europeas intra is Istadus prus fertus. Siat pro
faere fronte a su disastru sotziale, siat pro s'avitare de bennere a pare, pro
paragone, a una Germania chi – ispinta dae unu egoismu populista – si nd'essit
dae s'euro pro contu suo, traghende cun segus unu arrogu de s'Europa acantzau a
su carru suu. Custa diat essere una detzisione dramatica aberu, chi diat a
signare non solu sa fine de unu ruolu europeu de sa Germania, ma fintzas sa prosperidade
benidora propiu de sa Germania, cun dannus graes pro su populu tedescu e pro
s'Europa intrea e cun cusseguentzias chentza mesura a livellu mundiale.
Est
possibile una “retirada ordinada”, difensiva, dae su sistema de oe. Bisongiat a
la otennere cun detzisione e ponende bene in contu is raportus de fortza.
B'at
s'optzione de creare unu “eurosud”, chi permitat a Grecia, Italia, Ispagna,
Portugallu, Frantza, aterus istadus “debiles” chi a oe sunt aforas de
s'eurozona, de si bogare dae su corfu chi ddi iscudent, pro s'in prus in cunditziones de
malu assentu allonghiau.
B'at
s'optzione de trasformare s'euro in d'una moneda de contu internatzionale,
boghende ddi sa natura de moneda mertze, e impitende is sistemas de clearing
pro regulare is raportus de su cumertzu europeu e cussus intra sa zona euro e
su sistema internatzionale.
B'at
s'optzione de una intrada cuncordada de monedas natzionales chi si pongiant
a fiancu de s'euro pro permitere de torra cumentzare s'interventu pubricu,
favoressere sa dimanda locale e una fase de abiamentu nou de s'economia e sa
sotziedade. Bi podent essere ateras optziones. S'at a depere isseperare in mesu
de issas sa chi at a faere cadeliare cun prus pagu sacrifitziu is classes
traballadoras, est a narrere sa parte manna de sa populatzione.
Totus
prusaprestu non depimus iscadessere ca sa crisi de s'euro, a prus de is pecas
“tecnicas” chi ant marcausa naschida sua, no est ateru che s'acradiadura de
sa crisi de identidade de sa politica europea, aintro comente aforas.
Essire dae s'emergentzia
In
custu cuadru, de duda manna, chi si acumpangiat a semper prus tensiones a
s'iscala de su mundu, is populus europeus sunt lassaus solus in mesu de su
badu. Su fallimentu de is tzeracus s'est mudende ind'una tragedia sotziale
et, luego, in s'isderrocu de sa democratzia europea.
Bisongiat
duncas chi cada ipotesi de emergentzia s'imbaret a s'apogiu populare de unu
muntone de gente.
Sa difesa de su traballu est su baluardu printzipale pro bardare s'intessidura
de sa sotziedade e non lassare chi is meres universales potzant faere mudare sa
crisi ind'una gherra intra disamparaus. Difendere su traballu, is
investimentus, is impresas, chentza incarcare su redditu, bolet narrere
minimare s'orariu mantenende a paris sa paga. Difendere s'intessidura
sotziale e trubare is cunsumus cunforma a su megius bolet narrere fintzas – e
non solu – faere naschere unu redditu de esistentzia.
A su
momentu bisongiat pigare medius de lè e de finantzia chi permitant de dare
prus podere a sa partecipatzione de is traballadores in su cumandu de
s'atividade economica, e de is tzitadinus a aministrare is colletividades e
is benes comunus, pro mediu de s'isvilupu de is formas cooperativas, de sotziu
in partecipatzione, de partzidura de is profetus, de cunsortzius de impresas,
de impresas postas in auto-gestione. Emanatzione de provedimentus
ispetzificus de apretu chi diant facurtade a is traballadores de impresas in
crisi de nde achirire sa gestione.
Atera
leva de efetu deretu e de grandu valore istrategicu at a essere su rilantzu
de sa massaria, sa fine de s'isfrutamentu ispeculativu de is terrinus
curtivabiles, sa ricalificatzione de is padentes e s'insoro isterrimenta e
difesa, acumpangiaus dae creditus agevolaus.
Proibimentu
assolutu de impreare, in su territoriu de s'Unione, nemancu in forma
isperimentale, is Organismus Mudaus Geneticamente, is diserbantes e
contzimes chimicus, pro ddus cambiare cun produtus naturales.
B'at
bisongiu de una politica energetica chi minimet sa dipendentzia dae
aterus Istadus, chi contribuat a minimare su caentamentu globale, chi si
realizet pro su mediu de investimentus mannus meda chi isvilupent sa chirca
iscientifica, pro aumentare s'occupatzione, mescamente de is giovanus: custas
sunt totus fainas chi ant siat unu valore istrategicu siat unu valore de
manigiu de faere pro s'ora.
Si
depent ponnere in movimentu risorsas mannas meda de tipu individuale e
intelletuale a su postu de cussas finantziarias e cussas chi ant una mirada
curtza solu pro s'economia. Sa richesa manna europea est sa cultura sua e su
patrimoniu suu de professionalidades e de esperientzias, chi depent essere
amparadas e postas a giuare a su bene comunu.
Su
tempus de s'individuu, su chi s'est liberau dae su pesu de unu traballu
inutile, pro cunsumus inutiles, depet essere indiritzau a sa borta de iscopus colletivus, mutualisticus, de solidariedade. Est a faere intrare un'iscala noa
de valores in cada logu chi siat un'iscola de cultura e de intelletu.
Est
a nde torrare su sistema de is media, de sa comunicatzione, de s'informatzione
in manus democraticas e pubricas.
Is unicas chi podent agiudare milliones de pessones, isuladas e trobeidas dae
sa manipulatzione, a si fughire dae su cumandu de su cunsumu e a torrare a
pensare dende importantzia po primu a sa cunviventzia tzivile, a sa
solidariedade e a sa giustitzia.
Una fase costituente noa
Su
2014 at a detzidere meda pro su destinu dei is populus europeus. Is chi ant
iscritu custu Manifestu cussiderant duncas
fundamentale cumentzare dae deretu unu protzessu costituente pro s'Europa
noa.
Custa
Europa dd'ant pinnigada a sa chi tzerriant governance, su lumene pro una
genia de istrumentus fatus pro ispropiare sa soberania de is Istadus. E custus
ddus ant postus asuta de su controllu de is sistemas bancarius
internatzionales e sunt istaus assugetaus a su ricatu de depidus pubricus,
ammanniaus cun artifitziu, chi non sunt prus capatzus de controllare. Is
Istadus sunt istaus trasformaus in stakeholders sutapostus. E
custus, in agiunta, essende mermus de una alleantzia militare chi non podiant
controllare, sunt istaus colonizaus a duas bias. O si segant is cadenas de
sa subordinatzione, o custa Europa at a essere impoberida e tragada a
abbenturas militares e neocoloniales chi andant meda contras de is interessus
suus de protagonista mannu, e contras is interessus de is populus e de sa
democratzia in generale.
Is
autores de custu manifestu si proponent de faer ammadurare unu motu contrariu a
dannu de custu atacu, e pensant chi pro custu siat essentziale dare vida cantu
prima a unu protzessu costitutzionale pro una Europa Noa.
Pro
custas resones is istitutziones europeas de oe no ant a podere essere is
unicus atores politicus e giuridicus de unu protzessu chi depet promovere una
Costitutzione europea noa. In custu protzessu nou ant a depere essere
atores detzisivus is sotziedades tziviles, is populus europeus.
S'unica
istitutzione europea de oe chi lasset in parte rupire is preguntas autenticas
de sa democratzia est su Parlamentu Europeu. Su rennou de s'Assemblea
chi s'at a tennere cun is eletziones de su 2014 est una occasione fundamentale
de acabidare.
Is
chi ant iscritu su Manifestu invitant apretadamente totus is fortzas politicas
chi si presentant in is eletziones, e chi cuncordent cun sa sustantzia de is
printzipius e is proponimentus espostus fintzas a custu mamentu, a fundare
unu coordinamentu transnatzionale pro faere arribare a su Parlamentu uno grupu
mannu de parlamentares chi bogiant leare custa prataforma a Bruxelles e
Strasburgu.
In
su matessi tempus si faet sa ura bona pro chi nascat unu “Forum Sotziale pro
sa Costituente Europea”, organizatzione transnatzionale chi tzerriet tzitadinus, grupus, sotzius, comitaus,
fortzas politicas, rapresentantes istitutzionales, chi si cunvochet dae sese
pro definire, ind'una prima fase, is printzipius a is cales diat a depere
pigare ispiratzione sa Costitutzione Europea benidora e chi promovat totus is
medius, in sa sotziedade, in politica, in is media, pro imponnere custas
propostas a su dibatu pubricu europeu.
Is
leaders europeus ant costruiu fintzas a custu mamentu una parabula
costitutzionale contras sa voluntade de is populus, e s'efetu chi est benniu
pro primu dae custu est chi si isdorrochet e si aterret su progetu de paghe
europeu. Ant faddiu in su spetu de sa legitimitade e in su de sa democratzia, e
aici ant fatu sa crisi prus grae. Is provedimentus de urgentzia sunt istaus
pigaus chentza acordu perunu de su populu.
In
medas casus a is populus no dd'ant lassau narrere su chi pensabant. Si sunt
pensende e preparende in totu s'Europa is medius de repressione sicomente
tenent su spetu de bidere sotziedades inchietas meda. Ant creau unu corpus
militarizau europeu de polima, “Eurogendfor”, autorizau a intervennere in
cadaunu de is Istadus mermus, e custa est sa prova de cantu forte siat sa
voluntade de is poderes europeus de andare a sa luta sotziale cun sa
violentzia.
Eurogendfor
est a dd'iscontzare.
Dae
custas leaderships de oe sunt benende a fora ganas de riforma de is trataus chi
sunt galu prus imponidoras, e pro peruna de issas si bolet carculare su
giuditziu populare. Nois naramus ca riformas de custa importantzia no si podent
detzidere chentza su cunsensu de is populus e ca mancunu Istadu podet essere
vinculau a detzisiones chi non cundividet.
Non
s'at a depere ripitere sa situatzione chi, cando is populu europeus ant podiu
votare cun referendum, si sunt acataus ainnantis de testus de chentinas de
paginas, iscritas dae lobbystas ind'unu limbagiu chi podiant cumprendere solu
is ispetzialistas. Detzisiones de importantzia a mannaria continentale sunt
istadas dibatidas cun tropu cufusione, in manera medas bias imboddicosa,
chentza respiru europeu. O non sunt istadas dibatidas mancu pro nudda.
Is
normas costitutzionales depent essere cun limbagiu craru. Is populus de Europa depent podere
detzidere supra de testus chi si potzant cumprendere e chi permitant de
seberare in mesu a optziones craras.
Su
logu istitutzionale chi semus proponende depet essere capatzu de incluere, de
rapresentare, de tennere una bilantzadura bona de is istitutziones: est una
Cunventzione preliminare, inue siant rapresentaus is parlamentus natzionales e
s'europeu, is rapresentantes de is sotziedades tziviles, e inue pighent parte
fintzas is cabus de Istadu e de guvernu e de sa Cumissione europea.
S'assemblea aici costituida at a tennere su compitu de cumponnere una
decraratzione subra is printzipius.
Sa
decraratzione asubra de is printzipius fundamentales diat depere inditare is
poderes cuntzedius a s'Unione, e definire is printzipius de rapresentanzia
aintro de is istitutziones europeas, paris cun is regulas de votu.
A
cussu puntu cada Istadu mermu at a podere atzetare o rebusare sa carta de is printzipius fundamentales cunforma a sa
Costitutzione sua. Is eletores ant a
depere podere eligere is rapresentantes natzionales suus aintro de sa segunda
Conventzione chi – cumentzende de is printzipius de base – at a iscriere su
testu finale. Solu in custa manera is detzisiones ant a essere legitimadas.
Fintzas a custu mamentu s'est fatu su cuntrariu o totu atera cosa.
Sa segunda fase de sa cunventzione no at a podere bortulare is
printzipius fundamentales. At a depere duncas sutaponnere su testu a una corte
costitutzionale ispetziale chi at a valutare sa cunformidade giuridica.
Su testu finale, chi at a bessire dae sa Cunventzione, ata a
depere essere aprovau cun referendum populares dae totus is Istadus mermus.
De custu caminu no s'ischit dae cust'ora chi tengiat una bessida
sola. Ma intertantu is chi ant iscritu su Manifestu indicant unus ingitus chi
torrant bonus pro unu cuntzetu istitutzionale nou de s'Europa benidora.
Sa Cumissione
Europea, chi est sa sintesi de is peius bisuras de sa tecnocratzia e de su
lobbysmu, at a depere essere abolida.
Su Cunsigiu
Europeu e su Cunsigiu de is Ministrus Europeus ant a depere cunvergere
tot'ind'una Istitutzione europea pro is materias de calidade comunitaria
(Politica Estera e Difesa e Segurantzia Comuna).
Sa
prus parte de is materias chi in custu mamentu cumpetent a su Cunsigiu de is
Ministrus Europeus ant a depere torrare in su surcu de is Istadus natzionales o
de su Parlamentu Europeu.
Comente
benit dae su chi amus naradu, si cunsiderat chi non totus is populus de
s'Unione Europea ant a bollere sighire a nde essere parte. Opuru chi bi nd'ant a essere chi ant a
isseperare una impasada pro cunsiverare mengius is cosas, segundu is
netzessidades e is impedus chi podent pensare chi no siant in s'interessu
insoro, o chi diant resurtare incumpatibiles cun sa Costitutzione insoro.
Su
tratau at a balere solu intra partes chi sunt
de acordiu, ma at a
depere permitere a is partes chi no sunt de acordiu (o chi sunt de acordiu solu
in parte) de pigare parte a totus is atividades in is terrinus inue si lompet a
ispartzire una visione comuna.
Nois
credimus ind'una Europa de solidariedade, policentrica, integrada, paghiosa,
chi traballet pro binchere is diferentzias economicas e sotziales chi si portat
aintro. S'Europa
nostra at a depere tennere unu guvernu democraticu e una Banca Tzentrale chi
fatzat sa politica de is guvernus e no a su contrariu. Is Istadus chi
detzident de nde faere parte non bolent cunsideraus comente atzionistas de
minoria de una impresa. Issus sunt Istadus suberanus chi delegant parte de
sa soberania insoro petzi a unu livellu de guvernu prus asupra chi at a essere
ateretantu democraticu che a is guvernus chi tenet de coordinare.
Imbetzes
de sa NATO coment'est in custu tempus, at a
bisongiare unu esertzitu europeu, bastu chi sa faina sua non siat sa de
si ch'intrare ind'una gherra globale, ma siat sa de sa difesa de is territorius
de is Istadus de s'Unione,
in casu chi bi siat una minetza locale tzerta e chi at a depere essere
orientau, pro su restu, a prevennere e faere fronte a is minetzas beras e
reales chi ant a podere ferrere is populatziones in casu de desacatus naturales
de cada genia e de emergentzias umaniatarias: chi sunt is unicas minetzas
reales de su tempus de oe e de su benidore. Unu esertzitu europeu chi, propiu
pro is resones chi amus narau, bolet chi torret a formas de leva natzionale
de obrigu. Solu apustis de sa costitutzione de unu esertzitu europeu
autonomu s'ant a cumentzare negotziaus cun is mermus de sa NATO chi abarrant e
cun sa Russia pro creare unu sistema nou de segurantzia continentale.
Su
Parlamentu Europeu depet diventare s'organu democraticu tzentrale de su sistema
istitutzionale europeu,
su logu inue si pigant is detzisiones politicas fundamentales. Prus ainnantis,
apustis de una transitzione de 5 annus, su Parlamentu Europeu depet podere
espressare inderetura (e s'in casu ddi depet podere bogare sa fidutzia) a su
Guvernu europeu.
In accabbu.
Nois
pensamus chi solu una Europa democratica potzat essere unu de is grofales de
sa cunviventzia paghiosa in su mundu multipolare de su seculu XXI.
Pro
podere ispinnigare unu ruolu de paghe e de distensione s'Europa Noa at a depere essere forte e
autonoma in is detzisiones suas. S'ischema anemigus/amigus chi aiat sinnau
sa Gherra Frida est giai superau. S'Europa Noa, aici
caraterizada, anemigus non nde tenet.
Su
primu compitu suu at a essere de agiudare sa naschida de amistades chi durent,
cooperatziones istrategicas a 360 gradus, ca una calesisiat gherra globale at a
essere sa fine de s'umanidade.
Is Istadus
Unius, de alleau-amparadore privilegiau,
su chi sunt istaus, depent diventare amigus ind'una alleantzia noa a paris
livellu cun s'Unione Europea.
Sa Russia
– chi tenet bisongiu de s'Europa, e chi, mancari
cun regimes politicus diferentes, esta giai cullegada
meda cun s'Europa – est su bighinu de domo chi est pretzisu a tennere
comente amigu. A issa s'Europa dda depet biere comente a unu partner
istrategicu, chi est una parte prena de sa segurantzia europea, chi non si
podet dividire.
Sa Cina
e s'India sunt is protagonistas pro binchere
sa crisi epocale inue s'acatat su praneta. Chentza de issas, mancuna
solutzione at a essere realistica. Sete milliardus de individuus tenent su
deretu a unu usu giustu de is risorsas iscaitzas. A totu custu non b'at
alternativa, si pensamus a unu tempus benidore in paghe.
Custa
est s'unica TINA (There Is No Alternative) chi connoschimus. Su
contrariu est solu su de ammaniare sa gherra.
----------------------------------
Iscritura
finale de:
Giulietto Chiesa (giornalista e iscritore, presidente de Alternativa), Agostino
C. Alciator (diplomaticu, responsabile relatziones esteras
de Alternativa), Bruno Amoroso (economista, presidente Centro studi Federico
Caffè), Nando Ioppolo (abogau e economista, Circolo degli Scipioni).
Ant
contribuiu: Pino
Cabras, Francesco Caudullo, Alberto Conti, Margherita Furlan, Daniele
Mallamaci, Simone Santini, Fabrizio Tomadoni.
Ant
partitzipau: Gilberto Borzini, Gian Paolo Calchi Novati, Pier
Francesco De Iulio, Laura Di Lucia Colletti, Roberto Germano, Giampiero Obiso,
Orazio Parisotto, Alessandra Pisa, Roberto Quaglia, Ivano Spano.


c: text/html

text:
Sa discussione de custas dies a subra de sa natzione–ah, a su ki paret non est berus ki sa gente legat custu blog sceti cando fatzo polemica–m’at fatu benner a conca ideas a subra de s’identidade ki–a dolu mannu–non acurgio prus a faer intrare in s’urtimu libbru miu.
Una de is cosas ki faent prus impressione a unu ki nde benit dae s’Olanda est du pagu traficu ki b’at intro de is biddas sardas.
Eja, b’at traficu intro de is biddas e is tzitades, forsis pro cosa de documentos–bae e chirca–ma intro de una bidda e s’átera non b’at scambiu de persones e duncas ne-mancu scambiu economicu.
Insomma pagu cosa podet esser: apo bido carki camion e furgone de produtos (italianos) andende a is biddas pro sa distributzione, ma siguru ki nde beníant dae calincuna tzitade.
Amus fatu totu sa bia intro de Orgosolo e Uliana–tantu pro faer s’esempru forsis prus estremu–kentza de atobiare un’átera machina e fiant is tres de a merì in su mese de ladamene.
Insomma, su ki narát Le Lannou, faeddende de is annos Trinta: is Sardos si nd’abarrant in bidda issoro.
Custu forsis spiegat puru su fatu ki is Sardos identificant sa limba cun su dialetu de bidda issoro e forsis non su dialetu sceti.
Si pensade ki is Sardos non faeddant in sardu cun is strangios–ca est “maleducazione”–su mundu SARDU de unu Sardu est totu inserrau in is bias e is pratzas de bidda sua.
Cando non est domo sua o su tzilleri ebbía.
Insomma pro unu sardu esistit bidda sua–su mundu sardu–e su restu de su mundu, su ki faeddat in italianu.
E custa non est cosa de is biddas piticas sceti: un’amigu gresienti una borta m’at nadu, faeddende de is áteros amigos de Igresias: “Su mundu issoro acabbat in Santu Sarbadore”. (s’essida pro Casteddu)
Non at esser pro custu ki aici meda gente tenet probblemas cun s’idea de una limba scrita a una manera ki non siat sa trascritzione “italiana” de su dialetu suo?
E non at esser pro custu ki gente meda identificat su natzionalismu cun su s’inserrare in unu mundu piticu e–appunto–serradu?
Su mundu de unu Sardu–a su ki paret–consistit de bidda sua e de cudd’áteru mundu agenu inue si faeddat in italianu e in prus cudd’áteru mundu prus strambu ancora ki nd’arribbat dae sa televisione.
Est craru ki s’idea de “natzione sarda” e de indipendentzia est prus populare meda intro de is giovanos: is ki viagiant de prus e ki s’informant dae Internet.
E ddu bies puru ki in Internet b’at gente meda–de prus meda ki non in sa ruga–ki imperat su sardu cun gente disconnota.
Peus puru mi paret sa situatzione de sa gente chi bivit in tzitade e–a su mancu creo–andat pagu e nudda a is biddas.
De sardu nd’intendent prus pagu ancora–sa tzitade est prena de gente disconnota–e funt agirados dae simbulos foresos.
Faeddende cun amigos casteddajos de manca e discutende custas dies in Internet, nd’est essídu a pigiu ki custa gente identificat sa Sardinnia cun s’arretratesa economica e curturale de is “biddunculus” immaginarios ki bivent in conca issoro.
Fatzo “copia e incolla dae su libbru: ” «Ma sono soprattutto le differenze socio anagrafiche degli intervistati a pesare in modo deciso. In primo luogo a prediligere le parlate locali sono gli uomini, soprattutto se adulti. Inoltre diventa estremamente significativo il peso del titolo di studio, della posizione professionale e del ceto sociale di riferimento: la parlata locale è preferita nelle relazioni amicali dai meno giovani, i meno istruiti e coloro che hanno professioni di tipo manuale. Sarà forse in ragione della giovane età, ma all’interno delle coppie la lingua prevalentemente usata sembra essere l’italiano, e solo in una percentuale piccolissima si usa la parlata locale ed entrambi i codici. Quest’ultima tendenza sembra condivisa solo per lo più da coloro che vivono nei comuni più piccoli.» (Le lingue dei Sardi: 28) L’accademica cagliaritana Anna Oppo spiega in questo modo i motivi che porterebbero i giovani ad adottare l’italiano come lingua del rapporto uomo-donna: chi parla in sardo è vecchio e socialmente poco competitivo, insomma, poco istruito, poco abbiente e abitante di un paesino arretrato. Con la sua generalizzazione, Anna Oppo esprime i pregiudizi dei ceti dominanti sui sardoparlanti, forse interiorizzati dalle giovani donne sarde.”
Anna Oppo est una casteddaja betza e deo puru–gresiente casi betzu–b’apo postu meda a atzetare ki su chi intendía deo pro sa terra e sa gente mia fiat “natzionalismu”: faeddu malu pro sa generatzione mia. Pro sa generatzione mia, su natzionalismu est una cosa de “biddunculos”.
S’antinatzionalismu de sa generatzione mia–ancora “modernista”–dd’ant superadu is giovanos post-modernistas.
E tando custos giovanos si depent faer intender de prus e depent essire de prus a campu, prus ke a totu faeddende in sardu in pubblicu, pro faer a bier a is de sa generatzione mia, ki semus noso is betzos.
Comente apo scrito, tzitende a cussu storicu olandesu–sa generatzione mia non at fatu ancora paxe cun sa generatzione de is babbos issoro (Contras a s’ecofobia, sa timoria de is Europeos studiados pro sa cosa issoro ; Contras a s’ecofobia, sa timoria de is Europeos studiados pro sa cosa issoro (2) ; Contras a s’ecofobia, sa timoria de is Europeos studiados pro sa cosa issoro (3: urtimu) ; Tocat a is giovanos a faer sa paxe cun babbos nostros e a stantargiare un’idea post-moderna de Sardinnia, una terra prus manna de bidda issoro, ma parte de unu mundu prus mannu meda de s’Italia.
De siguru prus mannu meda de s’Italia de Berlusconi e de Napolitano.

robotstxt: allowed

filter: keep


text:
In ammentu de Faustinu Onnis Poeta
Aquilino Cannas • 1 maggio 2001
ofradi, de is battallas fattas impari
po una Sardigna in limba
e in arrexonis suas prus digna?
T'indi ses andau in d'unu momentu
isperdiu efrastimau de sa vida nostra
fattu de surdus perdalis
chi sunt donendi sa vida nostra
in manus allenas e fu runcas: "sardi venali"!
Ma s'indi hat acatai hoi o cras
custa turma de sbentiaus
sciolloriaus, custu tallu ebrebeis.
Gai est, nanta in Logudoro,
i a donzunu su sou, comenti nanta
in Nugoro, i aici est, comenti naraus nosus.
S'heus a incontrai a lestu in logu santu,
ofradi, aundi tui ses giai, a si contai
finisamenti asseliaus de totu is battallas
fattas impari. A lestu.
Adiosu, o amigu miu stimau, ofradi,
adiosu, no hapu a tardai.


text:
Puddu cedrone
Su Puddu cedrone (Tetrao urogallus) est unu puzone chi apartenet a sa famìlia de Phasianidae. Mannu pius de se puddu comunu. Est areste e vivede in sos buscos in montagna in Europa e in sas Alpes. Bistada subra sas arvures e bolada. Benidi catzadu po sa petta e-i su numeru est miminende.
Sistemàtica[modìfica | edit source]
Su Puddu cedrone tenet 16 sutaispètzias:
- Tetrao urogallus aquitanicus
- Tetrao urogallus cantabricus
- Tetrao urogallus karelicus
- Tetrao urogallus lonnbergi
- Tetrao urogallus major
- Tetrao urogallus obsoletus
- Tetrao urogallus pleskei
- Tetrao urogallus rudolfi
- Tetrao urogallus uralensis
- Tetrao urogallus urogallus
- Tetrao urogallus volgensis


text:
Lèpere
Lèpere (Lepus europaeus) de sa Familia Leporidi. Su lepere comunu. Mamiferu. Longu unos 60 cm.
Orijas mannas, ojos mannos, cun pilos sensibiles in su runcu (vibrisse). Pilu longu e soffitze de colore rujittu. Sas ancas dasegus sunu longas e robustas, poite potat fuire cun saltios longos. Animale areste e vivet in campagna e mandigat erva e fenu. Est animale meda chircadu dae sos catzadores. Esistit su lepere de su nie chi vivet in sas zonas articas, ma puru in altu, in sas Alpes, e chi cambiat colore de su pilu, longu e soffitze, biancu in s'ijerru, e grigiu, colore de su terrinu in sas ateras istajones.
Sutaispètzias[modìfica | edit source]
- Lepus europaeus caspicus
- Lepus europaeus connori
- Lepus europaeus creticus
- Lepus europaeus cyprius
- Lepus europaeus cyrensis
- Lepus europaeus europaeus
- Lepus europaeus hybridus
- Lepus europaeus judeae
- Lepus europaeus karpathorum
- Lepus europaeus medius
- Lepus europaeus occidentalis
- Lepus europaeus parnassius
- Lepus europaeus ponticus
- Lepus europaeus rhodius
- Lepus europaeus syriacus
- Lepus europaeus transsylvanicus


text:
mercoledì 7 maggio 2014
Casteddu - presentada de su libru de L. Berlinguer
Su oto de maju in Casteddu, in su Litzeu Ginnàsiu Istatale Giovanni Siotto Pintor, Viale Trento 103/104, s’at a presentare su libru:
“RI-CREAZIONE- Una scuola di qualità per tutti e per ciascuno de Luigi Berlinguer”.
Coordinant Mariantonietta Mongiu e Silvano Tagliagambe.
Custu libru est un’òpera chi tratat a fundu sa chistione de s’iscola de oe, e de su chi diat a servire pro la torrare a fàghere partire cun giudu pro fàghere a manera chi sa polìtica diat a s’istrutzione e a sa formatzione unu valore prus mannu. Su cambiamentu de sos tempos mustrat chi in sa vida de oe si preguntant semper de prus cumpetèntzias e connoschèntzias professionales mannas, duncas mudant sa manera e sa funtzione educativa.
S’iscola est aberta a totus, ponet sa tzentralidade de s’imparu comente base pro reconnòschere sas abilidades, favorèssere sa creatividade, ragionamentu e sentidos, a manera chi onniunu potzat leare parte a sa vida comente tzitadinu lìberu e responsàbile, pro àere una democratzia prus manna in sa contemporaneidade nostra. Su recuisitu chi servit est sa calidade de s’istrutzione. S’iscola gosi comente est oe non servit, est netzessàriu e urgente unu cambiamentu cumpletu . Su libru chircat de rispòndere a s’ipotesi de torrare a fraigare s’educatzione, e a su cunfrontu cun àteras realtades educativas e formativas.
Su cambiamentu benit dae bassu; b’est sa possibilidade de un’àtera iscola:
un’iscola de calidade pro totus e pro onniunu.
Iscriviti a: Commenti sul post (Atom)


text:
Cursu base de sardu, livellu A1 e A2.
In
Tàtari e Casteddu at a comintzare su
Cursu de Limba sarda Cubas.
Su
cursu est de 60 oras, sas letziones s’ant a fàghere dae su mese de abrile a su
mese de làmpadas 2014,
6 oras a sa chida partzidas in duas letziones de 3 oras
cadauna.
Su
cursu est de badas, sa punna est cussa de :
-
imparare, a sos chi ant a lare parte, s’ortografia e
sas normas de riferimentu,
-
connòschere sa situatzione linguìstica in Sardigna,
-
connòschere e giampare sos pregiudìtzios e sos istereòtipos,
-
torrare a sa limba sarda sa normalidade,
-
torrare a sa gente s’identidade linguìstica,
- bogare a campu sa cussèntzia linguìstica.


text:
Castor Cardenensis
Castor Cardenensis († circa annum 400) est sanctus ecclesiae catholicae. Festum suum die 13 Februarii celebratur. Castor verisimiliter ex Aquitania ortus est et discipulus episcopi Maximini Trevirensis fuit, qui eum et sacerdotem ordinavit. Iuxta legendam vixit cum discipulis suis eremita Cardenae et circa annum 400 iuxta Mosellam flumen missionavit. Reliquiae suae primo ecclesia extra Cardenam ab eo aedificata sepultae sunt, tum die 12 Novembris 837 ab archiepiscopo Hetti Treverensi magna ex parte in ecclesiam nuper aedificatam sancti Castoris Confluentibus civitati translatae sunt. Ab eo tempore Castor et patronus huius civitatis habetur.
Bibliographia[recensere | fontem recensere]
- Friedrich Wilhelm Bautz, "CASTOR von Karden" in Biographisch-Bibliographisches Kirchenlexikon vol. 1 (Hammonae, 1975; reimpr. 1990. ISBN 3-88309-013-1) col. 958


text:
martedì 17 giugno 2014
Sindia. Festegiamentos pro Santu Giuanne
FOGOS IN SOS BIGHINADOS
Su note intre su 23 e su 24 de làmpadas, in Sindia si festat Santu Giuanne, custa festa sinnat, dae tempos antigos su comintzu de s’istiu e s’istajone de messare. Custa data est sa matessi de su solstìtziu de istiu cando b’at prus lughe che iscurigore.
Su note de su
23, in Sindia, passigende
peri sas carrelas si vivet un’àghera de maghia chi ammuntat totu sa bidda: est
comente chi su tempus si siat firmadu. Rituales antigos e simbolismos arcàicos
si presentant aguales in su tempus: sos matessi chi faghiant sos babbai
nostros, cun manos sàbias e sa siguresa chi fiant de bonu augùriu pro sa
resurtada de s’annada noa.
Cun custu ritu, suSu fogu tenet un’importu mannu ca brinchiende.lu si faghet unu patu de amigàntzia gasi forte e sentidu chi est che pare a cussu de su batiare: sa comparia; su mangianu in fatu si regollint erbas chi benint impreadas pro fàghere meighinas, comente s’elba de Santu Giuanne e s’elba sena nodu , s’atentu e s’isopo. Est fintzas una die in ue b’at sinnos: sas baghianas in edade de si cojare, chircant de intzertare su benidore pro mèdiu de ritos chi tenent orìgines antigas in sos tempos colados.
23 a sero, in onni bighinadu
s’allumat su fogu de Santu Giuanne chi pro totu su note acumpàngiat sos
festegiamentos in onore de su Santu.
Iscriviti a: Commenti sul post (Atom)


text:
Articulo (grammatica)
Un articulo es un parola que combina con un substantivo pro indicar le typo de refentia facite pro le substantivo. Le articulos in interlingua es le e un. In despecto de multe speculation, le articulos non es adjectivos, proque illos non describe substantivos. Le linguistas loca illos in un categoria differente, le determinatores. In interlingua le articulos non varia in genere ni in numero ni in caso.
"Le" es le forma definite del articulo grammatical in interlingua.
Pro exemplo, le carro, le die, le tasca,
"Un" es le forma indefinite del articulo grammatical in interlingua.
Pro exemplo, un carro, un die, un tasca, un official, etc.
"Un" es etiam utilisate pro nominar le numero 1.


text:
S’Associazione culturale Mario Cervo olganizat su Premiu Discograficu “Mario Cervo”
pro dare valore a s’opera de chie, fatende unu tribagliu discograficu, ajuat su patrimoniu culturale saldu e pro dare un’ ocasione de connoschenzia tra sos artistas e su pubblicu
Pro aere su modulu de isctizione si devet clicare inoghe.
Su premiu est rivoltu a solistas e gruppos istrumentales e vocales fatos dae artistas nadios, nados o vividos in mazore palte in Saldigna, chi apant, sighende sas regulas, postu in vendua unu tribagliu discograficu in s’annu 2015.
Su premiu Mario Cervo est abeltu a totu e si paltit in duas seziones: Tradizione, pro sa musica tradizionale salda, e Novidades, pro sa musica fata de onzi manera.
Pro premiu b’ant sculturas o oggetos de alte salda, fatos aposta pro chie inchet in sa categoria inue at paltetzipadu.
Su Regolamentu completu si podet aere clicchende subra custu link:
Ateros aggiornamentos enint pubblicados su Facebook a sos indiritzos:
https://www.facebook.com/concorsodiscograficomariocervo
https://www.facebook.com/archiviomariocervo


text:
Theodorus Stevens
Theodorus Stevens (Indianapoli natus die 18 Novembris 1923; sinistro casu aeroplani iuxta Dillingham Alascae die 9 Augusti 2010 mortuus), causidicus, fuit rerum politicarum peritus Americanus in Camera Repraesentantum Civitatum Foederatarum populi legatus et postea multos annos Civitatum Foederatarum senator Alascae.
Etiam sua prima uxor, Anna Cherrington, mortua est die 4 Decembris 1978 sinistru casu aeroplani, qua Thedorus Stevens graviter vulneratus est.
Nexus externus[recensere | fontem recensere]
- Biographia apud biographias Congressus Civitatum Foederatarum Americae (Anglice)


text:
"MISTERU"
In su portali de su misteru
amarolla ti depis firmai
ca in buciaca no portas sa crai
e ti perdis in su disisperu
tropu artu est po sartiai
tropu mannu est po ddu sfundai
e tui feti cun sa fantasia
podis nai ita nc'est addia
oru oru nc'est unu mulloni
po ti podi sezi e abetai
no dd'ascurtis sa tentazioni
mira cussa ti podit frigai
cantu fatiga cantu sudori
po nci lompi fin’a y custu tretu
pero tui no tenis deretu
in s’allenu a fai su sennori
si dudosu ses e infelici
bussa bussa e torra a bussai
po imoi sa cosa est aici
si no ti andat… torra a ismasciai
Antoni
Pani
"A SA LUNA"
O fonti ispiradora de s’amori
ti miru e m’aparis sempri bella
a sa notti fais tui de sentinella
donendi a su scuriu prus candori
Ti presentas chi paris una fraci
a is primus passus de sa carriera
a metadi e pustis ses intera
amostendi sempiri cudda faci
Po spraxi su poderi de s’imperu
s’omini est lompiu a ti strobai
ma tui ancora sighis a portai
sa cara imbussada de misteru
Ah…cantu nottis m’has illuminau
impari a s’amada sposa mia…
…e cali prus bella cumpangia
po unu coru chi est ‘amorau.
Antoni Pani
“A CHINI TROPPU A CHINI NUDDA”
Nanta ca in sa vida no est su dinai
Su beni chi rendit s’omini valenti
Pero a bivi puru poboresamenti
Tocat a sunfriri prus de gosai
Prus de gosai nc’est sufferentzia
Finas chi sa sorti no tendit sa manu
E ita chin’est poberu totu s’esistentzia
De su nascimento finas a anzianu
Chi s’omini est sanu narat su saggiu
Si ponit coraggiu e affrontat sa vida
Ma candu sa sfida est po su pani
A ossu che cani toccat a campai
Toccat a campai sempri arranchendi
A fun’in su tzugu in dogna momentu
A ogus a celu a Deus domandendi
Ma poita totu custu patimentu
Nc’est chini at tentu dogna privilegiu
Po chi pargiat leggiu oghiai s’allenu
Ma su mundu est prenu de pobera genti
Senz’e scì(ri) cumenti si podi salvai
Si podi salvai senz’e mancu sciri
Ca sa chistioni est sempiri cudda
Poita su dinai no si scit pratziri
Est a chini troppu e a chini nudda
A pan’e cibudda Cind’est bivendi
Aterus gosendi donnia disigiu
Curp’e su manigiu de certus fullanus
Chi a quattru manus sighint a arraspai
Sighint a arraspai collocaus in susu
In su paradisu de sa ladronia
Issus su diciu chi stimant prus
Est buddat beni sa pingiada mia
Genti scumpudia avesa a sa fura
Finendi in procura po y cussu reatu
A ungas de gattu senz’e mancu coru
Sa bucciaca insoru sighendi a ingrassai
Sighendi a ingrassai s’insoru bucciaca
Vetturas de lussu e domu reali
Eppuru nc’est chini bivit in barraca
Senza de possidi manc’unu arriali
In sa capitali dezidint is leis
Fattas cun is peis prus che cun ciorbeddu
Però su gorteddu ddu portant in manus
A is italianus po ddus scroxai
Po ddus scroxai senz’e piedadi
A chini nc’at perdiu finas sa sperantzia
Ca tra sa ricchesa e sa pobertadi
Sempri prus manna est sa distanzia
Chini s’abbundantzia chini in carestia
Chini in alligria chini in disisperu
E su chi diaderu si dda passat mali
No scit prus a cali santu s’invocai
Antonio Pani
“GHERRAS”
S’ amori po ddu spraxi
Is fillus de sa terra
S’hiant-a-dep’uniri
ca arroxius de biri
custu mundu i in gherra
disigiaus sa paxi
Antonio Pani
"LA BALLATA DEL CONTE UGOLINO"
Isperendi chi m’eis ascurtai ( a prexeri)
Unu contu si bollu contai
Est su contu’e unu riccu
Titulau de pitticu
A muntonis teniat su dinai
In su punt’e prus art’e su monti
Si fù fattu sa domu su conti
In su puntu prus bellu
‘nci fiat su castellu
e is guardias po podi billai
cun is annus cussa dimora
nd’est arruta ma esistit ancora
su rigord’e sa corti
in su muru prus forti
istrantaxiu e malu a croccai
cantu gosu e cantu prexeri (labai)
postu in susu cun arias de meri
si creiat ugolinu
ca su bellu destinu
po tant’annus podessit durai
ma sa sorti chi parit amiga (cun tui)
medas bortas diventat nemiga
e ti spizzat is alas
girendidì is palas
s’aprigu fendidì mancai
ugolinu su riccu sennori
nci perdiat sa gloria e s’onori
in sa turri incottiu
imbussau de scuriu
senz’e pani mancu a tastai
senz’e vantus e senza de lodis
cun dus fillus e cun dus nebodis
cuddu conti ugolinu
in sa turri mischinu
fin a morri nc’est depiu aturai
po su meri de tanti ricchesa
chi abbundanzia at connotu in sa mesa
est prus duru a sunfriri
senz’e podi nutriri
una carri bramos’e campai.
est prus duru a sunfriri
senz’e podi nutriri
una carri bramos’e campai.
Antonio Pani
Copyright 2014, Progeo Edizioni. Tutti i diritti sono riservati.
Sito by Progeo Graphic


text:
Regioni: firmau protocollo cun Mo.so.s Dd’ant firmau ariseru a mericeddu in sa seu de s’Assessorau a s’Istrutzioni su protocollu de intentus intra de s’Its Fundatzioni Mo.so.s e su grupu Grimaldi. “Sa Regioni at traballau po favoresser su nascimentu de de su Mo.so.s, scola de tennològia in sa banda de sa mobilidadi sustenibili e de s’conòmia […]Read More
Tag: Regioni
Regioni: presentàda Finàntziaria 2016 In su 2016 sa Sardìnnia at a tennere 7,4 miliardus de èurus in bilàntziu Regionali, sa prus parti ndi lompit de intradas tributàrias pròprias e cumpartetzipadas, bèndidas e prestamus po 6,9 miliardus in totu. Funt 300 milionis de èurus in prus respetu a su 2015 candu is intradas fiant de 6,6 […]Read More
Regioni e Ministèriu Regioni e Ministèriu sighint paris bonificas Sin Sa Regioni sighit tenendi rolu ativu in su caminu imbustiosu conca a is bonificas de is situs de importu natzionali (Sin), chi faint càbudu a su Ministèriu de s’Ambienti. Custu cantu scritu in su situ istitutzionali de sa Regioni, innui si ligit puru chi is […]Read More
Regioni Sardìnnia, Reforma Entis Localis Sa Reforma de is Entis Localis andat a innantis: imoi ddoi at sa respusta positiva de sa primu cumissioni de su Cuntzillu Regionali. Perou sa majoria – dd’amostat su votu de acabu- no est forti. Su scritu est passau cun cùaturu eja e tres nou e cun su grupu PD, […]Read More
Canale40 la Tv del Sulcis Iglesiente Noas in Curtzu Venerdì 20 Novembre 2015 per la valorizzazione della lingua sarda, a cura di Canale 40. In onda tutti i giorni al termine delle edizioni del TG 40 Condotto da: Giovanna Dessì \ redazione di Canale40 Vedi anche: YouTube \ Facebook \ Streaming TVRead More


text:
Est in su sa(r)tu de Santa Maria e de pagu dd’ant limpiau po fai andai sa genti a ddu biri. Dd’ant fatu 4000 annus a oi, teniat cincu turris e a giru a giru ddui fiant is pinnetas. Oi fait a biri is arrastus feti, ca bona pa(r)ti de su nuraxi tocat ancora a dda scoberri.
lunis, su 07 donniasantu 2011 :: in Murera :: Ligi totu
Custu merì in Sìnnia, in Pratza de Santu Sidori (Centro Polifunzionale) a is seti e mesu de a merì, faint biri a donu su firm "Uomini contro", a pitzus de sa sperièntzia de sa Prumu Gherra Mundiali de Emìliu Lussu. Est in d-una arrassinna de firm a pitzus de sa Sardìnnia, chi ddi nant "Un'isola di cinema" e dda at apariciada su Comunu de Sìnnia cun atrus assòtzius.
Po biri/scarrigai su manifestu cracai innoi.
Baxei totu ca est bellu meda e agoa, mancai, in custu situ e totu, eus a sighiri ...
sàbudu, su 05 donniasantu 2011 :: in Sìnnia :: Ligi totu
Oi, cenàbara su 4 de donniasantu de su 2011, in sa Bibrioteca de Sìnnia, in su Comunu Bèciu, feus s'ùrtimu letzioni de sardu de su progetu Bilinguismu Imparis. In totu, po Sìnnia, fiant 42 oras, ma po chini bolit sighiri, o po chini bolit cumentzai puru, in Sìnnia e totu teneus fintzas su cursu de s'Ofìtziu de su Giugi de Paxi (in bia de Rossini), chi est dònnia giòbia de is 15 a is 17.30 (no si pagat nudda).
In prus est torrendi a cumentzai unu cursu in Casteddu puru, in su Liceu Dettori,...
cenàbara, su 04 donniasantu 2011 :: in Sìnnia :: Ligi totu
In su tempus passau in su sartu de Mara ddoi fiat unu stàini mannu meda, de 45 ètarus a 88 mèturus de su pillu de su mari, a forma de ou, cun s'oru de giossu prus artu de is orus de is àteras partis.
Finsas a no meda tempus a oi, s'àcua ddoi fiat sèmpiri, ca is arrius e arritzolus calànt de manera fitiana. A dolu mannu, de candu is chi lompiant de Sìnnia ddus ant mòvius, su stàini s'est sciutau e no doant prus traballu a sa genti, chi, mancai fiat unu pagu saliu, betiat su bestiàmini a bufa...
cenàbara, su 04 donniasantu 2011 :: in Mara :: Ligi totu
Su Comunu de Brucei at apariciau custa festa italiana po sàbudu su 12 de donniasantu e custu est su programa:
- a is 9.30 si pinnigat s agenti in sa Pratza de su Comunu
- a is 9.45 andant totus impari a crèsia
- a is 10.00 cumentzat sa missa
- a is 10.30 ponint una corona de froris in su monumentu a is mortus in gherra
- a is 10.45 incingiant su monumentu a Emìliu Lussu;
- a is 11.05 faint su murzu in sa Seu de is Cumbatentis, in su Centro di Aggregazione Sociale.
Su sìndigu Giusepi ...
giòbia, su 03 donniasantu 2011 :: in Brucei :: Ligi totu
De su 28 de mesi de ladàmini a su primu de donniasantu ant torrau a fai in Sìnnia Ainas e Fainas, sa festa de sa curtura sarda. Dd'ant fata in sa Domu de Sòtgiu, in bia de Funtana Lada, una domu campidanesa bella meda innui ddoi fiat fintzas sa "Fiera del Cestino", chi dd'at apariciada su Gruppo Folk Sinnai e chi est lòmpia oramai a su de bintixincu annus, unu bàntidu mannu po is artisanas-artistas de Sìnnia.
A intrus de sa domu is abisitadoris ant pòtziu biri is ainas de sa messaria, sa mòb...
mèrcuris, su 02 donniasantu 2011 :: in Sìnnia :: Ligi totu
Si faeus sciri chi cenàbara su 4 de mesi de donniasantu, s'ofìtziu de sa lìngua sarda at a essi abertu de is 9.00 oras a is 13.00. Sèmpiri in s'aposentu de su Consillu Comunali. Si amentaus chi fait a benni po cunsillus, agiudus in tradusiduras, agiudu po pesai progetus cun sa lei 26/97 e sa lei 482/99.
mèrcuris, su 02 donniasantu 2011 :: in Mara :: Ligi totu
In Sìnnia, in d-una de is prus manifestadas mannas de Cantu de sei de Sardìnnia, at bintu una fèmina, Paola Dentoni de Ceraxus. Sa tenta de custa manifestada fiat de amparai su connotu poèticu sardu, difatis ant pigau parti cantadoris de totu Sardìnnia.
At abertu sa manifestada Vincenzo Tiana, su Presidenti de Legambiente, e at sighiu a chistionai Barbara Pusceddu sa sìndiga de Sìnnia. Ant fatu interbentus de importu mannu Oresti Pili, de s'ofìtziu de sa lìngua sarda de sa Provìntzia de Cas...
lunis, su 31 mesi de ladàmini 2011 :: in Sìnnia :: Ligi totu
In is traballu fatus cun sa ceramica podeus ligi sa vida de unu populu chi at traballau custus materialis ainnantis po podi bivi e agoa est arresciu a ddus fai medas prus bellus.
lunis, su 31 mesi de ladàmini 2011 :: in Murera :: Ligi totu
Su padenti de ìlixi de Tuviois est in su Comunu de Sìnnia, ma ndi chistionaus innoi puru ca est prus acanta a sa bidda de Brucei e po is arrexonis chi eis a cuprendi sighendi a ligi. Pigat pagus ètarus e in italianu ddi nant “Foresta Tuviois” no po mannària de oi ma ca est s'arrestu de unu padenti antigu primàriu, est a nai chi no ant mai segau, chi unu tempus fiat prus mannu meda. In dii de oi is matas funt abarradas in su gùturu de S'Arriu de su Predi sceti, e no arrennescit a amanniai po m...
giòbia, su 27 mesi de ladàmini 2011 :: in Brucei :: Ligi totu
Su Comunu de Mara fait sciri chi lunis su 31 de mesi de ladàmini 2011 is ofìtzius comunalis ant a essi serraus, bogaus s'ofìtziu prìsia, anàgrafi, stadu tzivili, guàrdias e campusantu.
mèrcuris, su 26 mesi de ladàmini 2011 :: in Mara :: Ligi totu
Ddi nant "Cavalieri di Sinnai" a s'assòtziu chi ant fatu ocannu in su mesi de austu unus cantu òminis e fèminas de bidda nosta. Su presidenti est Stèvini Mereu, su visu presidenti Simoni Cardia e sa segretària Ambra Cappai. Is fundadoris in totu funt dexi.
S'assòtziu bolit fai connosci sa cultura de andai a cuaddu, in Sardìnnia e in àteras natzionis, siat de bisura de sport siat po su balori sotziali. Ant a fai imparu a totu is chi no funt bonus, traballu cun is scolas e trivas cun is...
martis, su 24 mesi de ladàmini 2011 :: in Sìnnia :: Ligi totu


text:
Is crèsias prus antigas de su logu, funt sa de Santa Bràbara in Solanas e sa de Santa Forada acanta de Santu Gragòriu. Toteduas funt arromànigas e ancoras s’agàtant is murus e s’abìsidi. In prus, in sa cresiedda de Santa Bràbara fait a biri ancoras duus arrogus a ladu e unu campanileddu a bèntula. A canta ddoi funt arrastus de atrus murus chi iat a depi essi unu cunventu.
Is cresieddas de Santu Gragòriu e de Santu ‘Asili ancoras fait a ddas imperai. Sa de Santu Gragòriu dd’ant torrada a pe...
martis, su 01 cabudanni 2011 :: in Sìnnia :: Ligi totu
Po su connotu sardu s’arresoja in su traballu no podit amancai. Su mànigu tenit formas difarentis e dipendit de su materiali pigau po ddu fai. Cust’a(r)ti oi in Murera est in is manus de is artistas e totu.
lunis, su 08 austu 2011 :: in Murera :: Ligi totu
Dònnia istadi in Murera in su mesi de austu ddui est sa festa de is màscaras. Benint medas trumas de cabu ‘e susu: is Mamuthones e is Issohadores de Mamujada, is Boes e is Merdules de Otzana, is Thurpos de Oroteddi, is Tamburinos de Gavoi, su Bundu de Orani, is Mamutzones e su Urzu de Samugheu e s’Urthu de Fonne.
Sa festa acabat cun S’Urtzu de Ula Tirso, chi est una màscara po metadi òmini e po metadi bèstia, chi espressat su deus Diònisu chi fiat a timi ma chi podiat sarbai de sa mala so(r)...
lunis, su 01 austu 2011 :: in Murera :: Ligi totu


text:
Istados de su mundu
ATENTU: custa pàzina benit de sa wiki italiana. Cheret acabada de traduire, in ispètzia sos nòmenes de sos istados.
Lista in òrdine alfabèticu de sos istados de su mundu cun indicatzione de su nùmene interu.
Bi sunt iscritos sos 191 istados de sas Natziones Unidas prus :
- Kosòvo (reconnoschimentu partziale)
- Taiwàn (reconnoschimentu partziale)
- Tzitade de Vaticanu (reconnota regularmente, ma no est parte de s'ONU)
- Autoridade Natzionale Palestinesa (reconnoschimentu partziale)
- Sahara Otzidentale (reconnoschimentu partziale)
A[modìfica | edit source]
B[modìfica | edit source]
C[modìfica | edit source]
D[modìfica | edit source]
E[modìfica | edit source]
F[modìfica | edit source]
G[modìfica | edit source]
H[modìfica | edit source]
I[modìfica | edit source]
J[modìfica | edit source]
- Jamàica
- Jasìria - Repùbrica Populare Democràtiga Jasira (Algeria)
- Jordània - Rennu Hashemida de Jordània


text:
Minnesota
Coordinatas: 46°N 94°W / 46°N 94°W
Articulu in LSC
Su Minnesota (/mɪnɨˈsoʊtə/) est unu istadu federadu de is Istados Unidos de Amèrica, chi s'agatat in sa regione de su Midwest. Sa capitale est Saint Paul, ma sa tzitade prus manna est Minneapolis.
S'istadu est su de 32 a èssere intradu in s'Unione, su 11 maju 1858. Su nòmene Minnesota benet de unu faeddu dakota chi cheret nàrrere abba lìmpia.
S'istadu in su Nord-Est ispartzit is abbas de su Lagu Superiore cun su Michigan, làcant in s'Est cun su Wisconsin, in su Sud cun su Iowa, in s'Ovest cun is istados de Dakota de Sud e Dakota de Nord, in su Nord tenet làcana cun is provìntzias canadesas de Ontario e Manitoba.
In sa natzione est s'istadu prus istèrridu de 12 e su de 21 in populatzione. Su 60% de is bividores bivet a intro de s'àrea metropolitana Minneapolis-Saint Paul, su restu de su territòriu est ordingiadu in s'Ovest a cultibos intensivos. In su Nord, s'area prus pagu abitada, s'agatant is padentes.
Su Minnesota est s'istadu federadu chi imbatit a latitùdine prus setentrionale, a fatu de s'Alaska.
Sa prus parte de sa populatzione est de orìgines Iscandinavas o de sa Germània. Is minorias etnicas sunt imbetzes in pertzentuale de abitantes pagu rapresentadas (unos 11%).
Su Minnesota est connòschidu de bisura polìtica pro s'amesturu de orientadùras e pro sa manna partetzipatzione populare a su votu in is eletziones. Est unu de is istados de is USA in ue is abitantes sunt prus in bona salude e tenent is prus artos livellos de educatzione.
Su Minnesota est fintzas naradu "Terra de sos 10.000 Lagos".


text:
Letera
Articulu in logudoresu
Sa letera o àndia est unu traste de primu azutòriu impreadu pro trasportare passientes intro e foras de sos ispidales.
Sa letera est avesarmente zuta dae duas pessones, una in sa conca e una in sos pees de su passiente, e est impèllida in manera chi su passiente podat bider a ue est trasportadu.
Esistint diferentes tipos e modellos de leteras. Probida fitianu de rodas e corrias pro immobilizare su passiente, est impreada in sas ambulàntzias pro b'arrambare sos fertos e possibilitare su trasportu issoro dae su logu de s'intzidente a su beìculu de azutòriu e, finarmente, a su logu de tratamentu.
Istòria[modìfica | edit source]
Sas leteras sunt istadas impreadas zai dae s'antigòriu, mescamente in sos campos de batalla e in sas situassiones in ue sos beìculos de azutòriu fiant imbarados dae sas cundissiones puriosas de su terrinu. Sa forma prus sintzilla cunsistit in unu telu a ue s'arrambat su passiente, e duas pèrtigas longas chi sunt agarradas dae sos letereris, ch'in custu casu fitianu sunt prus de duos. Si su trasportu cun custa letera sintzilla est realizadu dae duos azutoriadores ebia, issos podent impreare corrias chi repartzant s'isfortzu a su dossu in prus de sos bratzos.
Notas legales[modìfica | edit source]
Una letera devet poder esser impreada a sa sola o in cumbinadura cun unu carritu de suportu solidanu o separàbile. Issa devet esser prozetada in modu chi su pesu suo e de su passiente siat pesadu/batidu dae su pessonale incarrigadu petzi pro unu tempus mìnimu. In prus de custu, devet esser prozetada in manera ch'in tempus de su carrigamentu e s'iscarrigamentu, su pesu màssimu chi tantat in onzi membru de su pessonale incarrigadu resurtet esser sa metade de su pesu totale de su passiente prus sa letera, e siat limitadu a su tempus mìnimu possìbile, in posissione ergonòmiga otimale, in modu a minimare su prus chi si podat su pinnigamentu de su dossu.


text:
Brigida de Isvètzia
Brigida de Isvetzia, (Finsta, 3 làmpadas 1303 – Roma, 23 trìulas 1373) est istada una religiosa proclamada santa dae paba Bonifacio IX in su 1391.
Biografia[modìfica | edit source]
De familia principesca, est naschida in su 1302. Mistica manna e devota de sa passione de Gesùs Cristu. S'est isposada giovana meda e at tentu 8 fizos chi at educadu in sa fide e in sa vida cristiana. Mortu su maridu, unu sant'omine, s'est dada a una vida austera e de penitentzia. At fundadu a Wastein unu cunventu e un ordine religiosu de feminas, nadu de su Santìssimu Sarvadore, inue issa at vividu po duos annos. Po 24 annos est istada a Roma, inue at fundadu una domo po sos istudentes e pellegrinos isvedeses. At fatu unu pellegrinagiu a Gerusalemme e nd'est torrada malaida. S'est impignada meda po su rientru de su Paba dae Avignone a Roma.
Est morta su 23 de trìulas de su 1373. Proclamada santa su 7 de santuaine 1391. Sa festa sua est su 23 de trìulas.


text:
2011 Lamborghini Gallardo LP 570-4 Superleggera Stills, Features
Lamborghini also reveals that the new Lamborghini Gallardo LP 570-4 Superleggera takes just 3.4 seconds to hit the 60 mph mark.
Tags:-Lamborghini Gallardo LP 570-4 Superleggera details, Lamborghini Gallardo LP 570-4 Superleggera featers, Lamborghini Gallardo LP 570-4 Superleggera specs, Lamborghini Gallardo LP 570-4 Superleggera specifications, Lamborghini Gallardo LP 570-4 Superleggera availability, Lamborghini Gallardo LP 570-4 Superleggera photogallery, Lamborghini Gallardo LP 570-4 Superleggera wallpapers, Lamborghini Gallardo LP 570-4 Superleggera stills, Lamborghini Gallardo LP 570-4 Superleggera images.


text:
Ìsula de Man
Coordinatas: 54°15′N 4°30′W / 54.25°N 4.5°W
Articulu in LSC
S'ìsula de Man (/ˈmæn/; in mannesu: Ellan Vannin [ˈɛlʲən ˈvanɪn]), connota fintzas cun nùmene de Mann (in mannesu: Mannin, IPA: [ˈmanɪn]), est una dipendèntzia britànnica auto-guvernada, chi s'agatat in su mare de Irlanda, intre sa Britànnia Manna e s'Irlànda. Sa capitale est Douglas.
Su cabu de istadu est su soberanu britànnicu, chi mantenet tìtulu de Sennore de Mann. S'ìsula est amministrada de unu guvernadore, ma is affàrios èsteros e sa defensa sunt suta responsabilidade de su guvernu britànnicu.
Tenet istèrrida de 572 km2 e populatzione de unos 84.500 bividores.
S'ìsula de Man est istada populada de s'òmine de in antis de su 6.500 i.C. Est una de is ses natziones cèlticas.


text:
Oktoberfest
Articulu in nugoresu
Su Oktoberfest (Festa de Capidànne, in tedescu bavarèsu a s'ispìssu d' Wiesn ) est una festa populàre chi si tènet cada annu in Monacu de Baviera (München), in Germania, a sos ùrtimos dùos accàbbos de chìda in Capidànne e in su prìmu de Santu Gabìne. Est s'avvenimèntu prus fentomàu de sa tzittàde, in prus de èsser sa fiera prus de impòrtu pèri su mundu, chin ses miliònes de zènte chi bi accùdit dòntzi annu e chi, in su 2011, fìn bèlle sète miliones chind unu cossùmu de 7,5 broccàles de birra. Su sutzèssu est gòi mannu, chi fìntzas in atteras tzittàdes pèri su mundu commo si tènet "unu" Oktoberfest.
A chìrriu de Theresienwiese, chin 42 ettaros de istèrria, si ammanìzan unu luna park mannu e sos stand (Festzelte) in ube si pòden buffàre sas ses birras istòricas de Monacu de Baviera (est a nàrrer, Paulaner, Spaten, Hofbräu, Hacker-Pschorr, Augustiner e Löwenbräu). Cadaùnu de sos 14 stand prus mannos est capàssu de bi tènner in intro prus de 5000 pessònes, fìntzas a nde pòder collìre 10.000; in cada stand bi at unu palcu tzentràle in ube sònan sas bandas musicales in s'istìle tradissionàle schlager.
Sa festa cumìntzat chin sa tzerimònia de istuppadùra de sa cupa, chi Eurovisione trasmìttit, e chin sa protzessiòne tradissionàle.


text:
Lingua Coreana
Lingua Coreana (Coreane Hangugeo et Chosŏneo) est lingua in usu quotidiano inter homines in Corea, in parte orientali Sinarum, in Iaponia, et in Media Asia habitantes. In qua cum scriptura systema Hangeul appellatur et sericorum litteras comprehendit quas hanja appellatur. Orta incerta est, sed familiam Altaicam subsummatam esse a peritis aestimatur cum lingua Iaponicae. Verbi ordo Subiectus-Obiectus-Verbum (SOV), sed sicut Lingua Latina liber est.
Australis et borealis lingua coreana[recensere | fontem recensere]
Duo genera huius linguae sunt: una Reipublicae Australis Coreanae et una Reipublica Borealis Coreanae. Sed differentia versionum non magna. Populi duarum Coreanum duas versiones bene comprehendunt.


text:
De Pepe Corongiu – resumu de sa parlata.
Amus presentadu su CROS in Aristanis comente sìmbulu de su traballu chi amus fatu in custos annos. Calicunu narat chi no amus fatu nudda dae su 2006 a oe. Acò, a tènnere unu curretore ortogràficu de sardu, pagos annos a como, pariat un’utopia.
Non bi l’ant a fàghere mai, naraiant. Non s’ant a pònnere mai de acordu, contaiant. Est impossìbile, isperaiant.
E imbetzes su curretore de 40 mìgia lemmas est in lìnia e cadaunu lu podet impreare.
Est un’ùtopia chi si acumprit.
[…]
Amus tentu deliberas, logos, lìteras e cartellos in sardu in sa Regione. Sas intestatziones ufitziales in sardu. Amus tentu in fines unu standard che a sa LSC.
Su sardu est intradu in s’universidade. Amus tentu su sardu in iscola in s’oràriu curricolare, insinnantes formados, òperas didàticas, tradutziones de giudu, videogiogos, libros e grammàticas. Su sardu in sos mèdias at curtu che caddu: tv, ràdiu, web, giornales ant aumentadu sa produtzione in sardu. Amus fatu una campagna publitzitària intrea in sas televisiones cun spot in sardu. In sa campagna eletorale s’est faeddadu de polìtica linguìstica, comente mai in sos ùrtimos annos. E duncas, amus fatu unu muntone de initziativas pro crèschere sa cuscèntzia de su bilinguismu in Sardigna. E bi semus resessidos.
E tando proite gente chi narat chi est ativista de su bilinguismu nos narat chi no amus fatu nudda? Nos ingiùliant e nos frastimant? E nos atacant a livellu personale finas cun s’iscusa de sa LSC chi diat dèpere èssere mudada ca si nono semus no isco ite?
[…]
Non semus una seta. Non cherimus fàghere una limba pro una seta, nois cherimus fàghere una limba natzionale, una limba pro unu pòpulu.
E tando, ca semus gasi, tenimus su dovere de faeddare cun custa gente, sena pregiudìtzios e arrennegos. Depimus abbèrrere su tundu, su chircu, su ballu e los depimus fàghere intrare ca si nono nos cumportamus che a sos peus de issos. Pro su bene de sa limba, de sa Sardigna e de su Movimentu Linguìsticu, chi gasi si podet finas ismanniare e afortire.
Posca su tempus at a sedatzare su trigu dae sas erbas malas.
E duncas si podet faeddare de mudare e ampliare sa LSC. Bastu chi custa gente siat in favore a traballare pro una limba e pro unu standard, cosa chi pro nois est una làcana chi non si podet barigare. Lu depimus fàghere custu arresonu cun custa gente, sena timoria e cun coràgiu. Podet èssere finas chi unos de custos siant interessados petzi a microegemonias personales, ma nois non semus sos meres de sa limba e non semus insostituìbiles. Depimus pònnere in contu chi si custos sunt prus capatzos de nois est pretzisu chi nos boghent. E custu, si sa tenta est custa pretzisa, at a fàghere su bene de sa limba. Ca sa cumpetitzione podet èssere finas sana.
[…]
Sa polìtica depet cumprèndere chi sa limba sarda podet sarvare s’autonomia ispetziale meda de prus de sos contos de s’insularidade, de sa farta de trasportos o de s’isvilupu chi trigat.
[…]


text:
mercoledì 5 marzo 2014
22:16 1 comment
Sa natzione est in dolu, ne mancat unu dae sa trintzea de sa dignidade e de sa soberania, de repente est mancadu su partiota Giancarlo Saba a sa tropa cumbatente pro liberare sa terra e sa gente sarda dae sas manos angenas chi la sunt derruende e umiliende. Giancarlo pessone mite, babu de famiglia dignu e doverosu, nos lassat trassidos pro dispedida primiitia e repente, nos est difitzile a pessare de non lu bidere prus cada die, iscampiadu in su bichinadu mannu de facebook a mantenere s'arregionu chin totu nois, a cumpartire chin nois cada cundierra, dende sa fortza de sighire a nois e a isse matessi. Cundolentzias sentidas da SNI totu, a sa famiglia e a totu sos chi l'aiant in istima. A nos bidere in s'ammentu patriota, amigu corale e omine de gabale.
SU INTERRU EST CHENABURA A SAS 15 IN GONNESA, VIA DEGLI ULIVI N. 6
E' CON GRAN DOLORE E LACRIME DI MESTIZIA, CHE VENIAMO A DIRVI DELLA SCOMPARSA DEL PATRIOTA
GIANCARLO SABA
UN UOMO , UN PATRIOTA, UN'ANIMA, UN AMICO, UN FRATELLO E COMPAGNO, SEMPRE PRESENTE E ATTIVO IN OGNI DOVE IN SARDINYA, A RIVENDICARE E LOTTARE PER I DIRITTI DEGLI OPPRESSI E LA LIBERTA' DEL SUO POPOLO, IL POPOLO SARDO.
HO AVUTO IL PIACERE E L'ONORE DI CONOSCERLO, DAL MIO PIU PROFONDO INTIMO E ANIMO GLI RIVOLGO UN RISPETTOSO OMAGGIO.
UOMO DEGNO DI LODE, UOMO DI GRANDE IDEALITA', DI GIUSTIZIA E DI LEALTA' ALLA PATRIA SARDA.
OGGI LO PIANGIAMO E GLI RENDIAMO GLORIA!
1 commenti:
Iscriviti a: Commenti sul post (Atom)


text:
LA GRANDE MUSICA: IL CAVALIERE DELLA ROSA A BADEN BADEN E PARSIFAL A BERLINO
Der Rosenkavalier di Richard Strauss: direttore Simon Rattle; regia: Brigitte Fassbaender; scene: Erich Wonder; costumi: Dietrich von Grebmer; interpreti: Anja Harteros; Peter Rose; Magdalena Kozena; Anna Prohaska; Lowrence Brownlee, dal 27 marzo al 6 aprile 2015 a Baden Baden.
Parsifal di Richard Wagner; direttore: Daniel Barenboim; regia e scenografia: Dmitri Tcherniakov; interpreti: Anja Kampe, Andreas Schager, Renè Pape, Wolfgang Koch; dal 28 marzo al 18 aprile 2015 a Berlino.
di Carlo Schiavoni


text:
Làcana (frontera, trèmene)
Sa làcana (chi si podet narrer finas frontera cando separat duos Istados, e finas trèmene, cando separat àtera cosa) est una curva immateriale, lìmite de sa superfìtzie cuntrollada dae unu suzetu, chi podet esser una pessone in su casu de propiedade privada o autoridades logales e de Istadu in àteros casos, e chi duncas la partzit dae sas cuntrolladas dae àteras entidades.
Descritzione[modìfica | edit source]
In su deretu internassionale, in particulare, su suzetu est s'Istadu individuale, chi la podet finas cuntrollare dae su puntu de bista materiale e militare: un'isempru de custa casta fiat su Muru de Berilinu, e un'àteru est sa làcana intre sas duas Coreas, chi presentat una zona tupone demilitarizada. In su bonu de sos casos, sa trassadura est acontèssida istorigamente cunforme a caraterìstigas zeogràfigas ispetzìfigas de sos logos e, pro narrer intre sos Istados chi ant sinzadu sos acordos de Schengen, como abarrant prus chi nudda inditamentos polìtigos sena partziduras fìsigas. In sos logos in ue sas arzolas de làcana, chi pro acordu podent finas cuintzider cun sos logos de moida e arribada de mercantzias e pessones che portos e abioportos, sunt galu como pessonaladas, b'at organismos probidos pro s'efetu chi s'òcupant de su cuntrollu de sas coladas de pessones (Polima de làcana) e mercantzias (duana). Una làcana cuintzidet fitianu cun una lìnia de partzidura de abas intre duos territòrios o cun su cursu de unu riu.
Sa làcana sighida prus longa de su mundu est cussa intre sa Rùssia e su Casachistanu, chi medit 6.846 km., cun in su de duos logos sa prus longa de sas duas partes in sas cales est partzida sa frontera intre sos Istados Aunidos e su Canada, aguale a 6.416 chilòmetros (s'àtera parte est cussa cun s'Alasca, chi medit 2.477 km.). In sa de tres posissiones, b'agatamus sa làcana intre s'Arzentina e su Tzile, longa 5.150 chilòmetros, e in sa de bator cussa intre sa Tzina e sa Mongòlia, chi medit 4.677 km.


text:
Taygetus
Tāygetus[1] (Graece TaΰYetoς[2]) est mons Graeciae. Mons est maximus Peloponnesi et Laconiae. Nomen originavit de figura mythologica Graeca Taygete, vel Taygete mythologica nominata est de monte. Et Taygeti nomen iit de lingua aliqua locuta in Graecia antequam locutores Graeci venerunt in Graecia. Elevatio maxima est 2 405 m. Messenia a Laconia dividit.
Notae[recensere | fontem recensere]
- ↑ In lingua poetica etiam Tāygeta, nomen neutrum plurale. Vide Lewis et Short.
- ↑ Sic in lingua antiqua posteriori et Neograeca; primum autem TᾱΰYetov, Ionice TnΰYetov. Vide Liddell et Scott.


text:
In iste parte de Interlingua in interlingua vos trovara quatro documentos que contine, in ordine principalmente chronologic, un diversitate de articulos interessante sur le scientias e le technologia (originalmente publicate in Panorama in interlingua e Lingua e vita) concernente varie themas ex le scientias e le technologia. Lor linguage es ben clar e multe digne de lectura passive pro interlinguistas bastante nove e de studio plus detaliate pro illes qui vole maestrar interlingua activemente in su forma scribite.
Vos notara variationes in le forma de parolas - omnes bon interlingua (como sponsa/sposa, semper/sempre, pauc/poc, subinde/sovente, etc.) - que reflecte versiones del lingua plus proxime (modificate) o al latino o al linguas romanic.
Modification de robocap: le paginas de iste subsection esseva obtenite ex le original documentos Word de Harleigh.


text:
Bibliografie tematiche
Tra le tante bibliografie parziali o tematiche che corredano molti libri scritti su La Pira, ricordiamo le seguenti citate nel volume:
V. Peri, Giorgio La Pira. Spazi storici frontiere evangeliche, Studi del Centro A. Cammarata, Caltanissetta-Roma, Salvatore Sciascia Editore 2001 Fabrizio Fabbrini, L'influenza del diritto romano sulla spiritualità di Giorgio La Pira, in La Pira oggi - Atti del I Convegno di studi sul messaggio di Giorgio La Pira nella presente epoca storica (Firenze 4-7 novembre 1981) Cultura Editrice, Firenze 1983, pp. 84-85 Bibliografia lapiriana edita e inedita fino al 1939, in Rita Meridiani, La Pira giovane. Itinerario storico e spirituale fino alla pubblicazione di «Principi» (1904-1939), Cultura Nuova Editrice, Firenze s.d. (1990?), pp. 161-165. Bibliografia di e su Giorgio La Pira, in Salvatore Luigi Carlino, Il “senso" della storia negli scritti di Giorgio La Pira, Cultura Nuova Editrice, Firenze 1990, pp. 209-232.Bibliografia di e su Giorgio La Pira, in Sandro Leoni, La formazione del pensiero politico di Giorgio La Pira, Cultura Nuova Editrice, Firenze 1991, pp. 183-188. Bibliografia di e su Giorgio La Pira, in Renato Burigana, La Pira uomo del dialogo, Il Segno Editrice, Negarine di San Pietro in Cariano (Verona) 1993, pp. 115-139. Nueva bibliografia cronologica de Giorgio La Pira, in Michael Ryan, Principios y practica de la etica social segun Giorgio La Pira, vol. II, Roma 1995, pp. 396-594 (dattiloscritto pro manuscripto della Dissertatio ad lauream, Pontificia Universitas Gregoriana, Facultas Philosophiae). Bibliografia di e su Giorgio La Pira, in Paola Palagi, Giorgio La Pira. Politica e opzione per i poveri, EDB, Bologna 1996, pp. 211-225.
V. Peri, Giorgio La Pira. Spazi storici frontiere evangeliche, Studi del Centro A. Cammarata, Caltanissetta-Roma, Salvatore Sciascia Editore 2001
Fabrizio Fabbrini, L'influenza del diritto romano sulla spiritualità di Giorgio La Pira, in La Pira oggi - Atti del I Convegno di studi sul messaggio di Giorgio La Pira nella presente epoca storica (Firenze 4-7 novembre 1981) Cultura Editrice, Firenze 1983, pp. 84-85
Bibliografia lapiriana edita e inedita fino al 1939, in Rita Meridiani, La Pira giovane. Itinerario storico e spirituale fino alla pubblicazione di «Principi» (1904-1939), Cultura Nuova Editrice, Firenze s.d. (1990?), pp. 161-165.
Bibliografia di e su Giorgio La Pira, in Salvatore Luigi Carlino, Il “senso" della storia negli scritti di Giorgio La Pira, Cultura Nuova Editrice, Firenze 1990, pp. 209-232.Bibliografia di e su Giorgio La Pira, in Sandro Leoni, La formazione del pensiero politico di Giorgio La Pira, Cultura Nuova Editrice, Firenze 1991, pp. 183-188.
Bibliografia di e su Giorgio La Pira, in Renato Burigana, La Pira uomo del dialogo, Il Segno Editrice, Negarine di San Pietro in Cariano (Verona) 1993, pp. 115-139.
Nueva bibliografia cronologica de Giorgio La Pira, in Michael Ryan, Principios y practica de la etica social segun Giorgio La Pira, vol. II, Roma 1995, pp. 396-594 (dattiloscritto pro manuscripto della Dissertatio ad lauream, Pontificia Universitas Gregoriana, Facultas Philosophiae).
Bibliografia di e su Giorgio La Pira, in Paola Palagi, Giorgio La Pira. Politica e opzione per i poveri, EDB, Bologna 1996, pp. 211-225.
Per tornare a "Bibliografia lapiriana" CLICCA QUI


text:
lunedì 7 luglio 2014
Bortigale. Libros de lèghere.
Libros, novidades mese de trìulas.
Intre de sos libros de lèghere sinnalados dae su personale de sa biblioteca de Bortigale, pro su mese de trìulas, sinnalamus cussu de un’autore sardu Salvatore Niffoi.
La quinta stagione è l’inferno.
Autore: Salvatore Niffoi
Domo de imprenta: Feltrinelli
Su bandidu Bantine Bagolaris torrat a Maragolò, in Barbagia, cun una balla fichida in conca. Cheret contare a su fìgiu su fadu chi l’at marcadu sa vida, ma l’at a fàghere ebbia si su fìgiu li giurat de non contare a nemos sa cunfessione. Gosi ischimos chi su giòvanu Bantine, cojuadu luego est apenas intradu in sa criminalidade locale, devet parare fronte a una muta longa de bandidòngiu, minetadu dae sos de Gunzanes chi fiant ricos. Bantine, Primula Rossa de sa Barbàgia, benit reconnotu e tando est custrintu a partire a continente. Lòmpidu a Roma, li faghet costàgiu su bandidu Er Fiamma e faghet banda cun Alfio er Cannoniere, Serafino er Corvetto e Peppe er Giunco, sos òrdines arrivant semper dae prus a tesu. Unidos dae unu legame istrintu e misteriosu, sos Bator de s’Apocalisse, comente sunt istados mentovados, non tenent prus bisòngiu de mediassione: credent de pòdere fàghere a sa sola, ma mescamente dant semper de prus a sas atziones issoro su reconnoschimentu de atu de giustìtzia contra a sa richesa e a sos potentes. Est tando chi torrat sa pantama De Celestinu Gunzanes. Romanzu de atzione, de vida e de malavida, “La quinta stagione è l’inferno” chircat in s’illusione de sa memòria su filtru chi allughet su dillìriu, su delitu, s’amore chi unfrat sas petorras, sa mùsica de sa giovinetza. Salvatore Niffoi imbentat una Barbàgia noa chi no est ebbia su sartu de s’Italia tzentrale: semus totus in unu Texas interiore in ue s’atrotzidade s’abùmbat de sa lughe de sa giustìtzia.
Iscriviti a: Commenti sul post (Atom)


text:
Celtos
Articulu in LSC
Cun nùmene de Celtos sunt inditados unu grupu de pòpulos indoeuropeos chi in su perìodu de lughidore majore (sèculos IV-III i.C), biviant un'àrea istèrrida de s'Europa, de is ìsulas Britànnicas, a su lutone de su frùmene Danùbiu, impare a unas cantas cussòrgias assoladas prus a sud, a manu de sa penìsula Ibèrica, Itàlia e Anatòlia.
Culturalmente fiant acomunados de is orìgines ètnicas, de limba de matessi brancu linguìsticu, e matessi religione, abarraiant noantamas ispartzidos politicamente. Intre is bàrios grupos s'iscerant Britànnos, Gallos, Pannonos, Celtiberos, Galatos, acusorgiados respetivamente in is ìsulas Britànnicas, Frantza e Itàlia tzentru-setentrionale, penìsula Ibèrica e Anatòlia.
De su sèculu de 2 i.C. is Celtos sunt istados sugetos de perssiones polìticas, militares e culturales de àteros duos grupos indoeuropeos: de norti is Germanos e de sud is Romanos. Fiant abbadinados e assimilados progressivamente, e giai de edade tàrdiu-antiga sa cultura issoro fiat in decaimentu.
S'incuida comente pobulu autònomu agatat testimonia de s'allindadura de sa limba issoro a is ìsulas britànnicas (chi s'agataiant a sa làcana ùrtima de s'impèriu Romanu).
Est in ie chi s'agatant is eredes issoro: is populos de Irlanda, de is territòrios otzidentales e setentrionales de sa Grandu Britànnia e de Bretagna sighint a faeddare limbas e a aguardare culturas chi dependent de is abos antigos.


text:
- Strategia
- Marketing
- Branding
- Visual design
- Web design
- Copywriting
- Social media
- Publitzidade
- Formatzione
Descritzione
Una sienda istòrica cun prus o mancu 25 annos de esperièntzia in setores comente sa bèndida de produtos tecnològicos, sas arredos pro ufìtzios e laboratòrios de ispetzializatzione manna. Amus contadu s’istòria sua, amus fatu su marcu nou, progetadu su situ internet nou, s’ammainada de su logu de bèndida, sos intestados. Amus fatu fintzas sa formatzione cummertziale e marketing de sos sòtzios e de sos dipendentes. S’istùdiu nostru at dadu consulèntzia sighida, ammaniadu su pranu marketing, e traballadu a pitzu de s’identidade de sa sienda.